qundao/data-zh-poetry huggingface dataset:
怀顾道行
作者：佘翔
朝代：明

风流谁似虎头痴，湖海相逢未有期。此夜孤舟看片月，垂虹桥畔咏新诗。
悼内
作者：佘翔
朝代：明

绣佛斋中梦乍醒，悲风吹月透疏棂。莲花不见参禅者，冷落床头数卷经。高楼无复试红妆，尘掩香奁泪涕滂。窃药便教奔月去，广寒？得画眉郎。一夜愁来鬓有丝，吹箫人去见无期。悼亡不尽潘安泪，忍读生前幼妇词。茫茫大块竟何之，云雨巫山梦转疑。伏日纵然先割肉，恢谐归去欲遗谁。鸦噪空庭片月光，揽衣中夜起徬徨。眼中搦管人何在，泪满当年札数行。
悼内·其一
作者：佘翔
朝代：明

绣佛斋中梦乍醒，悲风吹月透疏棂。莲花不见参禅者，冷落床头数卷经。
悼内·其二
作者：佘翔
朝代：明

高楼无复试红妆，尘掩香奁泪涕滂。窃药便教奔月去，广寒？得画眉郎。
悼内其三
作者：佘翔
朝代：明
体裁：七言绝句

一夜愁来鬓有丝，吹箫人去见无期。悼亡不尽潘安泪，忍读生前幼妇词。
悼内其二
作者：佘翔
朝代：明
体裁：七言绝句

高楼无复试红妆，尘掩香奁泪涕滂。窃药便教奔月去，广寒�得画眉郎。
悼内其五
作者：佘翔
朝代：明
体裁：七言绝句

鸦噪空庭片月光，揽衣中夜起徬徨。眼中搦管人何在，泪满当年札数行。
悼内其四
作者：佘翔
朝代：明
体裁：七言绝句

茫茫大块竟何之，云雨巫山梦转疑。伏日纵然先割肉，恢谐归去欲遗谁。
戊子即事
作者：佘翔
朝代：明

寥落天涯客，沉吟感慨生。鱼龙何偃蹇，豺虎亦纵横。饿莩中原色，仳离故国情。闾阎忧不细，无计答承明。
戊子夏日祝士会招集信州北楼仝祝士南汪季美次唐人李郢韵
作者：佘翔
朝代：明

登楼愁作赋，把酒喜看山。双鸟窥人下，孤云度陇还。凶荒何日定，贫病此生閒。醉里行吟客，悠悠恋故关。
戍妇词
作者：佘翔
朝代：明

妾本邯郸良家女，花开花落住村坞。轻红薄黛抹蛾眉，嬴得肌肤如香杜。可怜二八嫁夫君，畴知荡子乐从军。玉关数载无消息，空劳纤手学回文。回文一字心一片，可惜相思不相见。方将意思托飞鸿，复恐泪痕羞语燕。昨夜严霜拆井桐，雨阶衰草怨悲风。深闺自抱生离恨，边塞宁论征战功。红颜命薄无如妾，绝向妆台粘宝靥。孤灯夜夜理寒衣，无数寒衣犹在箧。梦魂偶尔到边隅，见君绮帐结流苏。耳畔忽惊笳鼓急，枕上居然伴小姑。沙场白骨肥青草，丈夫薄命难自保。人生岂必诸侯王，富贵何如得偕老。寄言荡子好回头，妾今朝暮上高楼。归时莫怪容颜异，妇人耐得几回愁。
戏答见嘲醉后堕车之作
作者：佘翔
朝代：明

霞村痛饮类猩猩，芦埔坠车却毁形。口吃不堪仍嗜酒，一尊谁载子云亭。
戴太守
作者：佘翔
朝代：明

木兰陂上白云多，泪满当年旧薜萝。谁道扁舟堪尽兴，垆头今已邈山河。
戴朝宾四山亭
作者：佘翔
朝代：明

四山环抱着孤亭，中有高人醉复醒。一径蓬蒿车马绝，床头草就太玄经。亭俯溪流白日寒，鹭鸥轻下使君滩。何须夜泛山阴雪，五月扁舟兴未阑。五岭风流一使君，飘然林下鹿为群。醉来不枕山中石，别取支机卧白云。南海归来兴不孤，高阳浊酒命吾徒。一池春水葡萄色，肯与西施泛五湖。
戴朝宾四山亭·其一
作者：佘翔
朝代：明

四山环抱着孤亭，中有高人醉复醒。一径蓬蒿车马绝，床头草就太玄经。
戴朝宾四山亭其三
作者：佘翔
朝代：明
体裁：七言绝句

五岭风流一使君，飘然林下鹿为群。醉来不枕山中石，别取支机卧白云。
戴朝宾四山亭其二
作者：佘翔
朝代：明
体裁：七言绝句

亭俯溪流白日寒，鹭鸥轻下使君滩。何须夜泛山阴雪，五月扁舟兴未阑。
戴朝宾四山亭其四
作者：佘翔
朝代：明
体裁：七言绝句

南海归来兴不孤，高阳浊酒命吾徒。一池春水葡萄色，肯与西施泛五湖。
投野寺宿
作者：佘翔
朝代：明

不见东林寺，但闻隔水钟。溪深桥复断，片月挂孤峰。
挽孙司理
作者：佘翔
朝代：明

岂厌天台赋，胡然遽返真。法星沉昨夜，仙箓注兹辰。闽海馀波润，吴江旧业贫。片心留一剑，洒泪挂松筠。垂虹何处是，归榇但扁舟。鹤向青城唳，马含白练愁。琴书孤橐冷，蘋藻五湖秋。赢得舆人颂，精灵逝不留。
挽孙司理·其一
作者：佘翔
朝代：明

岂厌天台赋，胡然遽返真。法星沉昨夜，仙箓注兹辰。闽海馀波润，吴江旧业贫。片心留一剑，洒泪挂松筠。
挽孙司理其二
作者：佘翔
朝代：明
体裁：五言律诗

垂虹何处是，归榇但扁舟。鹤向青城唳，马含白练愁。琴书孤橐冷，蘋藻五湖秋。赢得舆人颂，精灵逝不留。
挽徐子瞻明府
作者：佘翔
朝代：明

乘化飘然去，言登紫府班。石麟天上物，元不住人间。白云随出没，精气化为龙。纵有陈蕃榻，南州不可逢。北邙歌薤露，列宿失郎官。箧里留中论，芳名并建安。修文归地下，三径长蓬蒿。剩有河东凤，钟山日夜号。
挽徐子瞻明府·其一
作者：佘翔
朝代：明

乘化飘然去，言登紫府班。石麟天上物，元不住人间。
挽徐子瞻明府·其三
作者：佘翔
朝代：明

北邙歌薤露，列宿失郎官。箧里留中论，芳名并建安。
挽徐子瞻明府·其二
作者：佘翔
朝代：明

白云随出没，精气化为龙。纵有陈蕃榻，南州不可逢。
挽徐子瞻明府·其四
作者：佘翔
朝代：明

修文归地下，三径长蓬蒿。剩有河东凤，钟山日夜号。
挽果轩叔
作者：佘翔
朝代：明

神理冥冥在，凄风断竹林。泣谁明璞玉，教独费籯金。秦市舂休杵，雍门响绝琴。生前徒识汝，酹酒意难禁。病岂休文似，召胡李贺同。身名遗草在，世事落花空。棋墅明凉月，玄亭响夜虫。攫金曾不理，意气古人中。
挽果轩叔·其一
作者：佘翔
朝代：明

神理冥冥在，凄风断竹林。泣谁明璞玉，教独费籯金。秦市舂休杵，雍门响绝琴。生前徒识汝，酹酒意难禁。
挽果轩叔其二
作者：佘翔
朝代：明
体裁：五言律诗

病岂休文似，召胡李贺同。身名遗草在，世事落花空。棋墅明凉月，玄亭响夜虫。攫金曾不理，意气古人中。
挽陆夫人
作者：佘翔
朝代：明

湘灵鼓瑟渺何之，一片愁云殢九疑。总为人间尘满镜，锵锵佩向月中移。翡翠光摇赤水珠，长歌一曲凤将雏。孤飞却向瑶池去，欲借还丹竟有无。锦瑟调来五十春，飘然驾鹤出风尘。使君海上怀明月，捐佩犹疑汉浦人。汉口机停织女声，黄姑何处望鸾軿。郡斋枫叶萧萧下，不尽清商万古情。
挽陆夫人·其一
作者：佘翔
朝代：明

湘灵鼓瑟渺何之，一片愁云殢九疑。总为人间尘满镜，锵锵佩向月中移。
挽陆夫人其三
作者：佘翔
朝代：明
体裁：七言绝句

锦瑟调来五十春，飘然驾鹤出风尘。使君海上怀明月，捐佩犹疑汉浦人。
挽陆夫人其二
作者：佘翔
朝代：明
体裁：七言绝句

翡翠光摇赤水珠，长歌一曲凤将雏。孤飞却向瑶池去，欲借还丹竟有无。
挽陆夫人其四
作者：佘翔
朝代：明
体裁：七言绝句

汉口机停织女声，黄姑何处望鸾軿。郡斋枫叶萧萧下，不尽清商万古情。
新秋寄友人
作者：佘翔
朝代：明

相思岁华晚，相望海云深。明月青山梦，秋风白石心。轩窗倚桂树，道路入枫林。遥想梅花下，翛然独抱吟。高柳自鸣蝉，秋风忽洒然。拟寻东海钓，聊就北窗眠。芸架有遗帙，草堂无俸钱。物情关百虑，转觉愧前贤。
新秋寄友人·其一
作者：佘翔
朝代：明

相思岁华晚，相望海云深。明月青山梦，秋风白石心。轩窗倚桂树，道路入枫林。遥想梅花下，翛然独抱吟。
新秋寄友人·其二
作者：佘翔
朝代：明

高柳自鸣蝉，秋风忽洒然。拟寻东海钓，聊就北窗眠。芸架有遗帙，草堂无俸钱。物情关百虑，转觉愧前贤。
新秋招诸子结社囊山得西字
作者：佘翔
朝代：明

山中招隐处，浊酒熟堪携。秋色梧桐下，人烟曲水西。听蝉依灌木，待月步前溪。好是莲花社，新诗扫石题。
旅病
作者：佘翔
朝代：明

焚香聊晏坐，旅食计萧然。不分薪如桂，更嗟屋似船。愁来脂髓尽，老至雪霜偏。身世已如此，无劳问九天。
早春和方子及病中见示之作
作者：佘翔
朝代：明

汉京新改岁，怪尔避风尘。伏枕原非病，裁诗最有神。江山含紫气，梅柳斗青春。憔悴还如昨，谁怜泽畔人。
早春次吴希晓韵
作者：佘翔
朝代：明

岁事才三日，寒阴日渐消。忽寻芳草去，不待美人招。煮茗初删竹，倾醪更著椒。春风轻拂柳，未许折柔条。
早春集光严寺
作者：佘翔
朝代：明

缓步跻山寺，羁心感岁华。经初翻贝叶，酒已厌椒花。白发逃方外，青山梦海涯。何如双树鸟，日夕听三车。
早春雷�林招集西郊
作者：佘翔
朝代：明
体裁：五言律诗

乘春多载酒，把臂竹林中。草细沾新雨，池平漾午风。人家多社曲，鸡犬似新丰。肯惜如泥醉，劳生叹转蓬。
明妃曲
作者：佘翔
朝代：明

燕支一望白云秋，马上红颜双泪流。雁自南飞人北去，琵琶不解汉宫愁。北风吹雪暗天山，憔悴蛾眉去不还。薄命便教边地老，归魂应度玉门关。朝辞合殿暮交河，泪满宫衣泻素波。顾影自怜肠欲断，长门幽怨较谁多。青海寒云散作风，谁怜粉黛逐飞蓬。亭亭一片中天月，彷佛清光照汉宫。
明妃曲·其一
作者：佘翔
朝代：明

燕支一望白云秋，马上红颜双泪流。雁自南飞人北去，琵琶不解汉宫愁。
明妃曲其三
作者：佘翔
朝代：明
体裁：七言绝句

朝辞合殿暮交河，泪满宫衣泻素波。顾影自怜肠欲断，长门幽怨较谁多。
明妃曲其二
作者：佘翔
朝代：明
体裁：七言绝句

北风吹雪暗天山，憔悴蛾眉去不还。薄命便教边地老，归魂应度玉门关。
明妃曲其四
作者：佘翔
朝代：明
体裁：七言绝句

青海寒云散作风，谁怜粉黛逐飞蓬。亭亭一片中天月，彷佛清光照汉宫。
春园即事
作者：佘翔
朝代：明

蛱蝶随风过短墙，邻家春满百花香。南窗拓得黄庭罢，笑倚阑干看海棠。睡起西窗日欲斜，溪边汲水自烹茶。捲帘坐看双飞燕，冲落樱桃几片花。春云不雨昼偏寒，翠竹临轩长数竿。读罢离骚无别事，自锄芳径艺幽兰。东风吹雨到江村，落尽梨花昼掩门。柳外莺声春自啭，一庭芳草暗销魂。
春园即事·其一
作者：佘翔
朝代：明

蛱蝶随风过短墙，邻家春满百花香。南窗拓得黄庭罢，笑倚阑干看海棠。
春园即事其三
作者：佘翔
朝代：明
体裁：七言绝句

春云不雨昼偏寒，翠竹临轩长数竿。读罢离骚无别事，自锄芳径艺幽兰。
春园即事其二
作者：佘翔
朝代：明
体裁：七言绝句

睡起西窗日欲斜，溪边汲水自烹茶。捲帘坐看双飞燕，冲落樱桃几片花。
春园即事其四
作者：佘翔
朝代：明
体裁：七言绝句

东风吹雨到江村，落尽梨花昼掩门。柳外莺声春自啭，一庭芳草暗销魂。
春夜集黄惟雅草堂仝陈彦宗蓝翰卿作
作者：佘翔
朝代：明

银烛吐珠光，邀宾醉草堂。缑山星乍弄，湘浦色初张。卮进长生酒，诗赓大雅章。同心厌此夜，漫说少年场。
春愁
作者：佘翔
朝代：明

芙蓉帐里郁金香，梳罢云鬟试绮裳。谁道春愁花不解，飞来额上斗新妆。
春日仝游宗谦方行渐柯尧滕东山晚眺作
作者：佘翔
朝代：明

春色在东山，登临紫翠间。孤城悬落日，双树隐禅关。草自香台积，僧从下界还。欲除生灭念，惟与白云閒。
春日卢封君招游南郊
作者：佘翔
朝代：明

杨柳青青桃李花，逍遥仙杖属君家。南山松柏歌春酒，北阙鹓鸾宠岁华。书报瑶池迎载胜，诀传勾漏旧丹砂。安期来进如瓜枣，笑指扶桑五色霞。
春日即事
作者：佘翔
朝代：明

东风吹雨昼生寒，独锁柴门午梦酣。花下衔杯拚潦倒，不妨人作酒徒看。
春日口占
作者：佘翔
朝代：明

春风昨夜到渔家，江曲濛濛细雨斜。可怪宅边桃李树，朝来不语自开花。
春日和蔡伯华题瑞岩之作
作者：佘翔
朝代：明

海上孤峰削不成，春来延眺薜萝清。杯倾竹叶青山醉，石扫莲花彩笔横。飞盖低松云欲坠，行歌出谷鸟初鸣。孤臣莫洒中原泪，一谪长沙万古名。
春日宿康孟担斋头赋赠
作者：佘翔
朝代：明

爱尔栖迟处，门庭静不哗。春生书带草，香染木犀花。短榻工文藻，晴窗阅岁华。相过偏信宿，有酒不须赊。
春日寄怀陆使君
作者：佘翔
朝代：明

郡阁三年集凤凰，颍川经术汉循良。翩翩车骑趋朝日，共识司徒旧省郎。桑柘春生十万家，蓼萧赐燕日光华。闽南父老应相慰，行雨还来太守车。木兰陂上麦如云，露冕风流忆使君。一自单车俄入郡，讴歌何处不相闻。计吏从容下建章，紫衣春染御炉香。乘风若渡巴陵水，莫为江鱼恋武昌。白雪泠泠和者稀，郢中云树望依微。汉阳春水茫茫绿，何处仙帆一片飞。
春日寄怀陆使君·其一
作者：佘翔
朝代：明

郡阁三年集凤凰，颍川经术汉循良。翩翩车骑趋朝日，共识司徒旧省郎。
春日寄怀陆使君·其三
作者：佘翔
朝代：明

木兰陂上麦如云，露冕风流忆使君。一自单车俄入郡，讴歌何处不相闻。
春日寄怀陆使君·其二
作者：佘翔
朝代：明

桑柘春生十万家，蓼萧赐燕日光华。闽南父老应相慰，行雨还来太守车。
春日寄怀陆使君·其五
作者：佘翔
朝代：明

白雪泠泠和者稀，郢中云树望依微。汉阳春水茫茫绿，何处仙帆一片飞。
春日寄怀陆使君·其四
作者：佘翔
朝代：明

计吏从容下建章，紫衣春染御炉香。乘风若渡巴陵水，莫为江鱼恋武昌。
春日幽居十首和薛景登韵
作者：佘翔
朝代：明

春风何淡荡，疏拙恋閒居。一著登山屐，如乘下泽车。明农忧旱涝，读易悟乘除。偃蹇从吾道，无劳问索虚。科头过岁月，草泽一閒人。织屦终违俗，卖浆偶比邻。时名龙卧稳，春梦蝶飞频。同病怜嵇阮，垆头日可亲。浊酒耽陶令，新诗拟惠休。人惊双鬓短，花簇数枝稠。负汉终投阁，怀秦独倚楼。吾惭三老后，曳杖亦名鸠。垂钓无他事，沙边繫小舠。愁肠思蹈海，病色起观涛。积雾炊烟湿，奔泉激石号。寰区多震荡，何计定金敖。身世看如此，三洲只敝庐。持斋寒食后，脩禊暮春初。丘壑孤云迥，琴樽一榻馀。倦来时隐几，抛却养生书。薄暮收鱼笱，呼童掩竹关。乘风非北牖，步月即东山。湖海登楼倦，园林抱瓮閒。美人安可望，厌说落花班。几年无战伐，何事亟传烽。谁借军中箸，长驱海上艟。檄堪清瘴疠，佩欲解芙蓉。不尽忧时意，荒村听暮舂。岸帻松林下，衔杯水竹前。清狂非玩世，沉醉近逃禅。风雨催春色，藤萝逗暝烟。前身疑毕卓，也作瓮头眠。白首机心息，何妨识者稀。糟丘堪自老，斥鴳岂高飞。豪侠千金尽，穷愁万事违。首阳人不作，薄采故山薇。悬鹑依陋巷，妻子任长贫。高蹈怀千古，劳生笑此辰。乾坤宽荷锸，草莽窃沾巾。五柳青青色，依然不惹尘。
春日幽居十首和薛景登韵·其一
作者：佘翔
朝代：明

春风何淡荡，疏拙恋閒居。一著登山屐，如乘下泽车。明农忧旱涝，读易悟乘除。偃蹇从吾道，无劳问索虚。
春日幽居十首和薛景登韵·其四
作者：佘翔
朝代：明

垂钓无他事，沙边繫小舠。愁肠思蹈海，病色起观涛。积雾炊烟湿，奔泉激石号。寰区多震荡，何计定金敖。
春日幽居十首和薛景登韵其七
作者：佘翔
朝代：明
体裁：五言律诗

几年无战伐，何事亟传烽。谁借军中箸，长驱海上艟。檄堪清瘴疠，佩欲解芙蓉。不尽忧时意，荒村听暮舂。
春日幽居十首和薛景登韵其三
作者：佘翔
朝代：明
体裁：五言律诗

浊酒耽陶令，新诗拟惠休。人惊双鬓短，花簇数枝稠。负汉终投阁，怀秦独倚楼。吾惭三老后，曳杖亦名鸠。
春日幽居十首和薛景登韵其九
作者：佘翔
朝代：明
体裁：五言律诗

白首机心息，何妨识者稀。糟丘堪自老，斥鴳岂高飞。豪侠千金尽，穷愁万事违。首阳人不作，薄采故山薇。
春日幽居十首和薛景登韵其二
作者：佘翔
朝代：明
体裁：五言律诗

科头过岁月，草泽一閒人。织屦终违俗，卖浆偶比邻。时名龙卧稳，春梦蝶飞频。同病怜嵇阮，垆头日可亲。
春日幽居十首和薛景登韵其五
作者：佘翔
朝代：明
体裁：五言律诗

身世看如此，三洲只敝庐。持斋寒食后，脩禊暮春初。丘壑孤云迥，琴樽一榻馀。倦来时隐几，抛却养生书。
春日幽居十首和薛景登韵其八
作者：佘翔
朝代：明
体裁：五言律诗

岸帻松林下，衔杯水竹前。清狂非玩世，沉醉近逃禅。风雨催春色，藤萝逗暝烟。前身疑毕卓，也作瓮头眠。
春日幽居十首和薛景登韵其六
作者：佘翔
朝代：明
体裁：五言律诗

薄暮收鱼笱，呼童掩竹关。乘风非北牖，步月即东山。湖海登楼倦，园林抱瓮閒。美人安可望，厌说落花班。
春日幽居十首和薛景登韵其十
作者：佘翔
朝代：明
体裁：五言律诗

悬鹑依陋巷，妻子任长贫。高蹈怀千古，劳生笑此辰。乾坤宽荷锸，草莽窃沾巾。五柳青青色，依然不惹尘。
春日幽居十首和薛景登韵其四
作者：佘翔
朝代：明
体裁：五言律诗

垂钓无他事，沙边系小舠。愁肠思蹈海，病色起观涛。积雾炊烟湿，奔泉激石号。寰区多震荡，何计定金敖。
春日康孟担过访薜荔园
作者：佘翔
朝代：明

一径春阴里，松萝白日昏。若非高士驾，谁到故侯门。竹下诗偏秀，垆头酒未浑。莫言供给少，枕藉有芳荪。
春日得程君衡书却寄
作者：佘翔
朝代：明

江东云树望中迷，双鲤长劳尺素题。若问天涯游子意，姑苏台畔草萋萋。
春日怀归
作者：佘翔
朝代：明

谷口啭莺声，春风发杨柳。萧条万里人，孤帆伤白首。
春日怀所知
作者：佘翔
朝代：明

眼看春草色，忽动故园吟。入社分僧供，临流听鸟音。三洲沧海近，九漈白云深。肠断离群者，徒劳梦里寻。一春多苦雨，落魄愿多违。白雪生明镜，缁尘染素衣。溪流清绕舍，竹影乱侵扉。若问江湖兴，朝朝咏式微。
春日怀所知·其一
作者：佘翔
朝代：明

眼看春草色，忽动故园吟。入社分僧供，临流听鸟音。三洲沧海近，九漈白云深。肠断离群者，徒劳梦里寻。
春日怀所知其二
作者：佘翔
朝代：明
体裁：五言律诗

一春多苦雨，落魄愿多违。白雪生明镜，缁尘染素衣。溪流清绕舍，竹影乱侵扉。若问江湖兴，朝朝咏式微。
春日留云阁晚眺
作者：佘翔
朝代：明

东山高阁迥淩云，人倚雕阑醉夕曛。春树万家看不尽，隔林清磬一声闻。白云深处瞰沧溟，有客凭高醉不醒。睥睨城头低落日，飞来萝月数峰青。
春日留云阁晚眺·其一
作者：佘翔
朝代：明

东山高阁迥淩云，人倚雕阑醉夕曛。春树万家看不尽，隔林清磬一声闻。
春日留云阁晚眺其二
作者：佘翔
朝代：明
体裁：七言绝句

白云深处瞰沧溟，有客凭高醉不醒。睥睨城头低落日，飞来萝月数峰青。
春日登武宁楼同黄尧衢作
作者：佘翔
朝代：明

楼控青山入望遥，移尊选胜趁花朝。九华翠湿仙人掌，千树寒生玉女标。松柏春晴喧鸟雀，关门日落见渔樵。狂来欲跨双龙去，阊阖班中问九霄。
春日访方子举伯纯诸友南山读书处醉后留题
作者：佘翔
朝代：明

南山幽僻处，倚杖问僧家。一径通玄草，双林吐觉花。春深寒雨细，谷迥暮云斜。尊酒交欢罢，斋心礼法华。
春日送家大阮读书城中
作者：佘翔
朝代：明

春风拂面意何如，柳色黄金映别裾。十里江城从此去，枕边惟有伏生书。
春日送立雨叔读书赤桥四首
作者：佘翔
朝代：明

花发江城二月天，木兰流水赤桥前。扁舟载得青箱去，扬子亭中日草玄。柳色阴阴映白塘，沧浪万顷浣花香。试看刘向传经处，夜夜青藜照草堂。一瓢春酒听流莺，花外停桡见友生。醉藉阶前书带草，几回仙掌梦金茎。汉家见说启青宫，少海谈经诏九重。此日蓬门须努力，未央鸣佩听晨钟。
春日送立雨叔读书赤桥四首·其一
作者：佘翔
朝代：明

花发江城二月天，木兰流水赤桥前。扁舟载得青箱去，扬子亭中日草玄。
春日送立雨叔读书赤桥四首其三
作者：佘翔
朝代：明
体裁：七言绝句

一瓢春酒听流莺，花外停桡见友生。醉藉阶前书带草，几回仙掌梦金茎。
春日送立雨叔读书赤桥四首其二
作者：佘翔
朝代：明
体裁：七言绝句

柳色阴阴映白塘，沧浪万顷浣花香。试看刘向传经处，夜夜青藜照草堂。
春日送立雨叔读书赤桥四首其四
作者：佘翔
朝代：明
体裁：七言绝句

汉家见说启青宫，少海谈经诏九重。此日蓬门须努力，未央鸣佩听晨钟。
春日閒居
作者：佘翔
朝代：明

浮海吾何敢，龙蛇深自藏。九章怀屈宋，一榻傲羲皇。老乏还丹诀，贫馀辟谷方。试听渔父曲，吾道属沧浪。艺苑云蒸日，邹枚尚典型。登坛名跋扈，倾国色娉婷。独笑桑间饿，谁怜泽畔吟。朱弦千古调，无梦不湘灵。削迹浑无事，为园抱瓮劳。逢人聊应马，玩世漫持螯。洞壑探蝌蚪，江天纵羽毛。不知吴市卒，那用姓名逃。高蹈非无意，疏慵合废居。狂呼厨下酒，奇爱帐中书。著述饶蓬鬓，行藏自草庐。冥冥鸿鹄举，矰缴竟何如。
春日閒居·其一
作者：佘翔
朝代：明

浮海吾何敢，龙蛇深自藏。九章怀屈宋，一榻傲羲皇。老乏还丹诀，贫馀辟谷方。试听渔父曲，吾道属沧浪。
春日閒居其三
作者：佘翔
朝代：明
体裁：五言律诗

削迹浑无事，为园抱瓮劳。逢人聊应马，玩世漫持螯。洞壑探蝌蚪，江天纵羽毛。不知吴市卒，那用姓名逃。
春日閒居其二
作者：佘翔
朝代：明
体裁：五言律诗

艺苑云蒸日，邹枚尚典型。登坛名跋扈，倾国色娉婷。独笑桑间饿，谁怜泽畔吟。朱弦千古调，无梦不湘灵。
春日閒居其四
作者：佘翔
朝代：明
体裁：五言律诗

高蹈非无意，疏慵合废居。狂呼厨下酒，奇爱帐中书。著述饶蓬鬓，行藏自草庐。冥冥鸿鹄举，矰缴竟何如。
春日集郑仲蔚环翠亭拈四支韵
作者：佘翔
朝代：明

荣阳谁似郑当时，爱客开尊花满枝。槛外翩翩穿蛱蝶，檐前恰恰啭黄鹂。谈深挥麈供茶椀，兴剧呼卢覆酒卮。风送香炉烟袅袅，春生书带草离离。游鱼出水争相沫，归燕寻巢定不移。李郭神仙元我辈，应刘词赋总吾师。藉兰欲待城头月，刻竹还敲谷口诗。弹铗歌来狂态发，唾壶击罢壮心悲。留连醉后忘归路，倚杖柴门倒接䍦。
春日集郑仲蔚环翠亭拈四支韵
作者：佘翔
朝代：明
体裁：七言排律

荣阳谁似郑当时，爱客开尊花满枝。槛外翩翩穿蛱蝶，檐前恰恰啭黄鹂。谈深挥麈供茶碗，兴剧呼卢覆酒卮。风送香炉烟袅袅，春生书带草离离。游鱼出水争相沫，归燕寻巢定不移。李郭神仙元我辈，应刘词赋总吾师。藉兰欲待城头月，刻竹还敲谷口诗。弹铗歌来狂态发，唾壶击罢壮心悲。留连醉后忘归路，倚杖柴门倒接䍦。
春日雨中怀陈士传
作者：佘翔
朝代：明

律转青阳候，愁听曙雨声。梅花寒自落，柳色嫩初生。扑竹惊栖鹤，穿林却啭莺。青山招隐处，延眺独含情。
春日鲁阳王别业应教
作者：佘翔
朝代：明

如云别馆象蓬莱，醴酒多缘上客开。招隐有山皆桂树，披襟无日不兰台。河间礼乐三雍对，邺下文章八斗才。梁苑风流还授简，共誇词赋接邹枚。
春晓戏柬张幼于
作者：佘翔
朝代：明

蚕事犹未起，登楼理晓妆。双眉元似黛，不用画张郎。
春暮即事
作者：佘翔
朝代：明

飞花片片下溪桥，柳外莺声百啭娇。昼静柴门人不到，新诗随意写芭蕉。
春暮留云阁感怀
作者：佘翔
朝代：明

二月花间黄鸟啼，看花人去草萋萋。白云犹似能留客，一片飞来雨石西。东山春色挂城头，依旧云霞槛外浮。别墅弹棋声寂寂，羊昙双泪为谁流。乌石山前草阁孤，风流曾集竹林徒。重来多少伤心事，眼底山河邈酒垆。
春暮留云阁感怀·其一
作者：佘翔
朝代：明

二月花间黄鸟啼，看花人去草萋萋。白云犹似能留客，一片飞来雨石西。
春暮留云阁感怀·其三
作者：佘翔
朝代：明

乌石山前草阁孤，风流曾集竹林徒。重来多少伤心事，眼底山河邈酒垆。
春暮留云阁感怀·其二
作者：佘翔
朝代：明

东山春色挂城头，依旧云霞槛外浮。别墅弹棋声寂寂，羊昙双泪为谁流。
晋安馆中纪怀十首
作者：佘翔
朝代：明

片帆初度峡，一上钓龙台。睥睨三山出，辘轳万井开。披襟下白鸟，散发步苍苔。稍喜风尘静，谁当保障才。落魄馀双鬓，城隅问故人。庭阴蕉叶老，秋色菊花新。陋巷嗟何事，浮云笑此身。床头多绿酒，莫厌客来频。秋色正摇落，山山柿叶黄。那堪当逆旅，况复是重阳。猿断沧江月，鸦啼老树霜。不知孤馆客，何处泣干将。节序逢青女，他乡未授衣。颜容愁里改，形影梦中归。此日徒餐菊，何山可采薇。却怜同病者，迢递暮云飞。青霜沾夜草，对此暗销魂。短榻寒秋水，孤灯掩荜门。途穷营桂玉，泪尽隘乾坤。安得冥寥子，论心酒一樽。西风吹万籁，城郭起秋涛。病色依双树，愁心感二毛。香生黄菊细，寒傍白云高。归去衡门下，凭谁读离骚。落叶纷如雨，愁人独倚楼。千峰明远水，一鸟下沧洲。湖海频相望，神仙未可求。欲歌招隐句，乘月弄扁舟。越王台上望，秋色最堪怜。五虎罗青嶂，双鸿破碧天。芙蓉充杂佩，蟋蟀伴孤眠。欲觅知音者，雷阳路几千。垂老长为客，愁心夜雨多。绨袍谁复恋，白石自长歌。薜荔侵荒径，梧桐冷碧柯。披衣待明发，归思满烟萝。长铗歌鱼日，萧萧两鬓斑。行云空入梦，倦鸟自知还。汉浦怀仙佩，菱花对玉颜。不知秋色里，几度望三山。
晋安馆中纪怀十首·其一
作者：佘翔
朝代：明

片帆初度峡，一上钓龙台。睥睨三山出，辘轳万井开。披襟下白鸟，散发步苍苔。稍喜风尘静，谁当保障才。
晋安馆中纪怀十首其七
作者：佘翔
朝代：明
体裁：五言律诗

落叶纷如雨，愁人独倚楼。千峰明远水，一鸟下沧洲。湖海频相望，神仙未可求。欲歌招隐句，乘月弄扁舟。
晋安馆中纪怀十首其三
作者：佘翔
朝代：明
体裁：五言律诗

秋色正摇落，山山柿叶黄。那堪当逆旅，况复是重阳。猿断沧江月，鸦啼老树霜。不知孤馆客，何处泣干将。
晋安馆中纪怀十首其九
作者：佘翔
朝代：明
体裁：五言律诗

垂老长为客，愁心夜雨多。绨袍谁复恋，白石自长歌。薜荔侵荒径，梧桐冷碧柯。披衣待明发，归思满烟萝。
晋安馆中纪怀十首其二
作者：佘翔
朝代：明
体裁：五言律诗

落魄馀双鬓，城隅问故人。庭阴蕉叶老，秋色菊花新。陋巷嗟何事，浮云笑此身。床头多绿酒，莫厌客来频。
晋安馆中纪怀十首其五
作者：佘翔
朝代：明
体裁：五言律诗

青霜沾夜草，对此暗销魂。短榻寒秋水，孤灯掩荜门。途穷营桂玉，泪尽隘乾坤。安得冥寥子，论心酒一樽。
晋安馆中纪怀十首其八
作者：佘翔
朝代：明
体裁：五言律诗

越王台上望，秋色最堪怜。五虎罗青嶂，双鸿破碧天。芙蓉充杂佩，蟋蟀伴孤眠。欲觅知音者，雷阳路几千。
晋安馆中纪怀十首其六
作者：佘翔
朝代：明
体裁：五言律诗

西风吹万籁，城郭起秋涛。病色依双树，愁心感二毛。香生黄菊细，寒傍白云高。归去衡门下，凭谁读离骚。
晋安馆中纪怀十首其十
作者：佘翔
朝代：明
体裁：五言律诗

长铗歌鱼日，萧萧两鬓斑。行云空入梦，倦鸟自知还。汉浦怀仙佩，菱花对玉颜。不知秋色里，几度望三山。
晋安馆中纪怀十首其四
作者：佘翔
朝代：明
体裁：五言律诗

节序逢青女，他乡未授衣。颜容愁里改，形影梦中归。此日徒餐菊，何山可采薇。却怜同病者，迢递暮云飞。
晓寒即事
作者：佘翔
朝代：明

昨夜风霜冷，孤衾愁杀人。朝来看两鬓，种种已如银。
晚度仙霞岭有怀
作者：佘翔
朝代：明

枫林霜冷叶初斑，鸟道行人返照间。忽见南鸿云里度，为谁回首九华山。
晚晀
作者：佘翔
朝代：明

竹林秋色入黄昏，溪水新添雨后痕。明月不来人语寂，数家渔火点江村。
晚泊有怀
作者：佘翔
朝代：明

晚泊弋阳溪，孤舟望里迷。桃花千树乱，杜宇数声啼。积雨沉渔火，回风咽鼓鼙。美人山水调，心折大江西。
智泉流觞
作者：佘翔
朝代：明

永和修禊日，胜事至今存。衣染春云色，杯停曲水痕。东来千雉合，北望九华尊。但得兰亭趣，桃源未可论。
暮秋即事怀许希旦
作者：佘翔
朝代：明

篱菊还堪把，萧条酒一尊。吟诗生白发，听鸟到黄昏。乱竹栖幽径，微云缀远村。风流高月旦，欲向汝南论。
曹能始王玉生沈从先同入梅岩余蹑其后不及
作者：佘翔
朝代：明

乘舟游汗漫，倚杖陟崔嵬。晓濑千盘雨，春梯百丈苔。餐霞元吏隐，采秀总仙才。所愧非禽向，何缘共往来。谢客耽山水，梅生厌市廛。桃源初问路，桂树不知年。粱糗青泥缮，刀圭白日传。如何乖羽翼，清夜梦相牵。
曹能始王玉生沈从先同入梅岩余蹑其后不及其二
作者：佘翔
朝代：明
体裁：五言律诗

谢客耽山水，梅生厌市廛。桃源初问路，桂树不知年。粱糗青泥缮，刀圭白日传。如何乖羽翼，清夜梦相牵。
望九华山
作者：佘翔
朝代：明

多少风波客，劳歌棹往还。眼中青似黛，惟有九华山。
望囊山
作者：佘翔
朝代：明

松林度鸟急，鹫岭巢云低。欲问莲花社，斜阳过虎溪。
望夫石
作者：佘翔
朝代：明

峭壁崚嶒似削成，行人远眺泪犹盈。无情原是荡家子，空作望夫石上名。
望庐山
作者：佘翔
朝代：明

庐岳崚嶒五老峰，鄱阳秋水浸芙蓉。凌风欲挟飞鸾去，坐听天池万壑钟。
望庐山
作者：佘翔
朝代：明

彭蠡茫茫混太虚，中天紫翠拔匡庐。高僧旧住东林寺，寺里莲花好在无。
望江郎山口占
作者：佘翔
朝代：明

空中鼎立石为朋，万古崔嵬不可登。莫是三峰移海岛，至今高出白云层。
望苏门
作者：佘翔
朝代：明

黄河中断太行山，一望烟云缥缈间。欲问苏门鸾凤啸，即今惟有水潺湲。
朝云墓
作者：佘翔
朝代：明

为雨阳台去不还，孤坟寂寞委空山。禅林舞袖当年事，啼鸟春风一梦间。
木兰陂春泛同尧勋子韩文蔚作
作者：佘翔
朝代：明

春流绿于染，载酒罄交欢。沙鸟轻相狎，江花笑未残。衣含波影动，曲度柳条寒。旷达真吾事，悠然咏考槃。
杂诗
作者：佘翔
朝代：明

白雪何飘飘，游子多离忧。美人娇如花，娥娥临青楼。佳期竟寂寞，蹉跎若河流。河流漫浩浩，相思令人老。时物有如期，秉烛苦不早。今夕复何夕，皎皎明月光。酌酒登高楼，岂不怀故乡。欲驾车无輗，欲济河无航。仰视云汉间，迢迢参与商。悲风西北来，越鸟东南翔。援琴不成曲，清泪沾衣裳。
杂诗·其一
作者：佘翔
朝代：明

白雪何飘飘，游子多离忧。美人娇如花，娥娥临青楼。佳期竟寂寞，蹉跎若河流。河流漫浩浩，相思令人老。时物有如期，秉烛苦不早。
杂诗·其二
作者：佘翔
朝代：明

今夕复何夕，皎皎明月光。酌酒登高楼，岂不怀故乡。欲驾车无輗，欲济河无航。仰视云汉间，迢迢参与商。悲风西北来，越鸟东南翔。援琴不成曲，清泪沾衣裳。
李伯承招集北郭别业同杨道行作
作者：佘翔
朝代：明

尚玺何年谢九重，亭开濮水寄仙踪。池边白帻迎山简，坐上青尊对李邕。秋老郊原云气薄，菊明台馆露华浓。不禁飞动谈诗兴，遮莫孤城起暮钟。
李伯承西园催菊
作者：佘翔
朝代：明

竹影参差夕照斜，不知秋色在谁家。葛巾倒著东篱下，几度衔杯问菊花。
李节之招饮龙潭仝周希安宋初阳蔡幼公章子敬作
作者：佘翔
朝代：明

别馆临流迥，高楼背阁偏。披云星作客，傲世酒称仙。孤塔空中起，千家镜里悬。何时乘夜雪，重泛剡溪船。
林侍御史休徵
作者：佘翔
朝代：明

秋风骢马别燕山，采药归来合闭关。一叱神羊飞不返，空馀疏草落人间。
林大合招饮鳌峰亭同邵梦弼王重甫作
作者：佘翔
朝代：明

汗漫相逢秋色深，兴来高阁共登临。云开睥睨群峰出，日隐松杉独鸟吟。流水尊前调绿绮，寒花篱畔散黄金。婵娟一片城头月，相对狂歌思不禁。
林天迪席上呈诸同社
作者：佘翔
朝代：明

风流词藻郢中才，酒熟黄花对客开。高阁秋阴寒薜荔，一帘霜叶点莓苔。醉来泽畔如相问，赋就江南祇自哀。意气千秋吾党在，不妨月下数衔杯。
林太守元和招游凤林乐丘
作者：佘翔
朝代：明

相逢半隐逸，太守醉称翁。中散情多放，荣期乐未穷。溪毛蘋藻绿，山果荔枝红。把酒听新瀑，长松日暮风。
林晋伯读书霞村别业
作者：佘翔
朝代：明

散帙开轩览物华，新开三径敞烟霞。岂缘葱茜便看竹，自爱沧浪足浣花。门对壶公青入案，帐裁织女绛为纱。晴窗草就扬雄赋，文似何人荐汉家。
林草亭北郭别业同石陈诸君子作
作者：佘翔
朝代：明

数亩池亭背郭开，西方爽气逐人来。相过不为耽奇字，文似相如谏猎才。花垂三径阁临池，爱客开尊但赋诗。乘兴何妨偏潦倒，白莲社里笑攒眉。书藏二酉意如何，家世相传掇玉科。翘首青霄双凤下，文章五色较谁多。群峰如黛照疏棂，此地由来聚德星。濠濮亲人鱼鸟在，松风谡谡更堪听。
林草亭北郭别业同石陈诸君子作·其一
作者：佘翔
朝代：明

数亩池亭背郭开，西方爽气逐人来。相过不为耽奇字，文似相如谏猎才。
林草亭北郭别业同石陈诸君子作·其三
作者：佘翔
朝代：明

书藏二酉意如何，家世相传掇玉科。翘首青霄双凤下，文章五色较谁多。
林草亭北郭别业同石陈诸君子作·其二
作者：佘翔
朝代：明

花垂三径阁临池，爱客开尊但赋诗。乘兴何妨偏潦倒，白莲社里笑攒眉。
林草亭北郭别业同石陈诸君子作·其四
作者：佘翔
朝代：明

群峰如黛照疏棂，此地由来聚德星。濠濮亲人鱼鸟在，松风谡谡更堪听。
柬黄于雍
作者：佘翔
朝代：明

日夕下帷不厌贫，诸生似尔气嶙峋。春城几度逢倾盖，艺苑何人悟斲轮。豹隐深林文欲变，龙蟠大海性难驯。东篱浊酒花饶笑，迟尔停桡访隐沦。
柯明府茂竹
作者：佘翔
朝代：明

才子为郎制锦新，琴书不解橐中贫。丹成便尔飞凫去，愁杀东篱漉酒人。
桃叶渡别顾君友
作者：佘翔
朝代：明

酒满秦淮花满楼，春风吹动木兰舟。不知陌上千条柳，曾绾离人一片愁。
桐江舟中怀金中丞
作者：佘翔
朝代：明

鼓棹今何适，桐庐际晓行。山多藏玉笈，水不染尘缨。别洞龙眠稳，长空鹤唳清。仙人云树里，犹似隔蓬瀛。
梦园菊离离起而有感
作者：佘翔
朝代：明

白水塘边旧草莱，十年三径锁苍苔。寒花解得人归意，昨夜分明入梦来。
槜李别张子明
作者：佘翔
朝代：明

汗漫逢长水，愁心感岁华。非关贫刺骨，那得远辞家。双鬓经秋短，孤鸿带日斜。露团芳草夕，何处咏蒹葭。异地怜同病，君归不可留。弟兄俱白首，风月正清秋。失路悲寒雁，忘机愧野鸥。一杯聊惜别，不为答吴钩。
槜李别张子明·其一
作者：佘翔
朝代：明

汗漫逢长水，愁心感岁华。非关贫刺骨，那得远辞家。双鬓经秋短，孤鸿带日斜。露团芳草夕，何处咏蒹葭。
槜李别张子明其二
作者：佘翔
朝代：明
体裁：五言律诗

异地怜同病，君归不可留。弟兄俱白首，风月正清秋。失路悲寒雁，忘机愧野鸥。一杯聊惜别，不为答吴钩。
槜李舟中题扇头梅花寄程君衡
作者：佘翔
朝代：明

春风披拂柳如丝，槜李舟中独酌时。写得罗浮春一片，寄将江左慰相思。
槜李雪中怀吴翁晋
作者：佘翔
朝代：明

积雪连平野，饥鸦不可闻。相如怀授简，小令欲书裙。水与银河接，山从玉垒分。郢人歌寂寞，此际重思君。
武夷山歌赠金公子鲁
作者：佘翔
朝代：明
体裁：古风

三十六峰开洞天，大王幔亭相延连。曾孙宴罢闻仙乐，虹桥一断何茫然。停桡试一问玉女，青苔如黛挂暮烟。金鸡洞里昼寂寂，乾鱼祠前草芊芊。悬崖峭壁更窅窈，瑶草琪花沿溪绕。分明有路到桃源，渔郎去后来人少。武林名公神仙客，手持巘瑚长七尺。坐笑胡床净妖氛，日御茅龙生羽翮。幨帷高映万山青，棨戟遥临溪流碧。自从宝箓握丹经，时向炉中炼金液。丹经金液会有期，侧目风尘转可悲。经纶须借擎天柱，莫问架壑来何时。祗今建节控上游，须臾膏泽遍九州。烟霞不碍谢傅屐，风月还传庾公楼。北望佳气日氤氲，鹓行岂逐鸥鹭群。功成谒帝朝金阙，药苗九曲正缤纷。请看麟阁图形后，他时重访武夷君。
武夷山歌赠金公子鲁
作者：佘翔
朝代：明

三十六峰开洞天，大王幔亭相延连。曾孙宴罢闻仙乐，虹桥一断何茫然。停桡试一问玉女，青苔如黛挂暮烟。金鸡洞里昼寂寂，乾鱼祠前草芊芊。悬崖峭壁更窅窈，瑶草琪花沿溪绕。分明有路到桃源，渔郎去后来人少。武林名公神仙客，手持瑚长七尺。坐笑胡床净妖氛，日御茅龙生羽翮。幨帷高映万山青，棨戟遥临溪流碧。自从宝箓握丹经，时向炉中炼金液。丹经金液会有期，侧目风尘转可悲。经纶须借擎天柱，莫问架壑来何时。祗今建节控上游，须叟膏泽遍九州。烟霞不碍谢傅屐，风月还传庾公楼。北望佳气日氤氲，鹓行岂逐鸥鹭群。功成谒帝朝金阙，药苗九曲正缤纷。请看麟阁图形后，他时重访武夷君。
武彝逢钟明府
作者：佘翔
朝代：明

仙子栖真处，烟霞别有天。金芝悬五岳，玉牒祝千年。叶县窥丹灶，桃源泛钓船。风流归茂宰，紫气望翩翩。
武林道中怀吴翁晋
作者：佘翔
朝代：明

钱塘树色染霜黄，郭外西湖似镜光。翘首名山天自远，美人多在白云乡。
武陵别诸君子余戊子春客武陵时与诸君子作湖山游甚适天涯春尽忽尔怀归各别一首聊感离索 其一 袁履善
作者：佘翔
朝代：明

白发相看感岁华，西湖三月醉桃花。钱塘江上东风起，一片飞帆即海涯。
武陵别诸君子余戊子春客武陵时与诸君子作湖山游甚适天涯春尽忽尔怀归各别一首聊感离索 其三 吴公箨
作者：佘翔
朝代：明

移来短榻傍浮屠，坐上青山兴不孤。一片白云愁聚散，梦随明月到西湖。
武陵别诸君子余戊子春客武陵时与诸君子作湖山游甚适天涯春尽忽尔怀归各别一首聊感离索 其二 邬汝翼
作者：佘翔
朝代：明

丛林几度问新诗，风雨天涯又别离。君自六桥余九曲，愁心惟有白云知。
武陵别诸君子余戊子春客武陵时与诸君子作湖山游甚适天涯春尽忽尔怀归各别一首聊感离索 其五 余鞠夫
作者：佘翔
朝代：明

春城杯酒共销愁，醉里题诗月满楼。双泪不堪风雨别，桐庐江上一孤舟。
武陵别诸君子余戊子春客武陵时与诸君子作湖山游甚适天涯春尽忽尔怀归各别一首聊感离索 其六 邬章文
作者：佘翔
朝代：明

乍别云间又武陵，重逢笑问橐中金。天涯芳草春将尽，愁杀王孙万里心。
武陵别诸君子余戊子春客武陵时与诸君子作湖山游甚适天涯春尽忽尔怀归各别一首聊感离索 其四 钱季善
作者：佘翔
朝代：明

杯酒春风数往还，一朝兴尽别青山。愁来湖海无知己，草得玄经合闭关。
武陵别诸君子余戊子春客武陵时与诸君子作湖山游甚适天涯春尽忽尔怀归各别一首聊感离索·袁履善
作者：佘翔
朝代：明

白发相看感岁华，西湖三月醉桃花。钱塘江上东风起，一片飞帆即海涯。丛林几度问新诗，风雨天涯又别离。君自六桥余九曲，愁心惟有白云知。移来短榻傍浮屠，坐上青山兴不孤。一片白云愁聚散，梦随明月到西湖。杯酒春风数往还，一朝兴尽别青山。愁来湖海无知己，草得玄经合闭关。春城杯酒共销愁，醉里题诗月满楼。双泪不堪风雨别，桐庐江上一孤舟。乍别云间又武陵，重逢笑问橐中金。天涯芳草春将尽，愁杀王孙万里心。
武霞纪游
作者：佘翔
朝代：明

鼓枻逢渔火，披衣混鹿群。松含千嶂雨，草乱一溪云。茅狗从天下，金鸡隔水闻。幔亭张乐处，欲叩武夷君。长啸窥丹壑，寻幽入翠微。风停鸾鹤驾，露湿薜萝衣。谢豹穿林去，桃花夹岸飞。闲来寻钓艇，不待乞渔矶。朅来停杖屦，访道上清宫。翠落空潭水，涛生万壑风。芝苓罗斗口，鸡犬驻云中。即此堪招隐，何须问八公。黄冠偏爱客，载酒泛青溪。春暖花争发，云深鸟自啼。芝童调石髓，玉女进刀圭。兴剧贪杯斝，挥戈日未西。铁笛吹何处，临风促落梅。虹桥人不见，华表鹤初回。九转留仙蜕，千秋辨劫灰。当年刘阮辈，曾否到天台。缑山长跨鹤，叶县亦飞凫。欲采三珠树，还藏五岳图。乾鱼传汉峙，小犬吠仙都。试问避秦者，于今尚有无。高阁延清眺，千崖气渺茫。钟声沉断壑，鸟影曳斜阳。倚竹风生籁，听泉月到床。胡麻如可饭，未许问沧桑。斋心探道箓，细听步虚声。不辨游三岛，焉知驻五城。忽悬鲛室泪，翻忆鹿门耕。何处安期枣，如瓜饷此生。
武霞纪游·其一
作者：佘翔
朝代：明

鼓枻逢渔火，披衣混鹿群。松含千嶂雨，草乱一溪云。茅狗从天下，金鸡隔水闻。幔亭张乐处，欲叩武夷君。
武霞纪游其七
作者：佘翔
朝代：明
体裁：五言律诗

高阁延清眺，千崖气渺茫。钟声沉断壑，鸟影曳斜阳。倚竹风生籁，听泉月到床。胡麻如可饭，未许问沧桑。
武霞纪游其三
作者：佘翔
朝代：明
体裁：五言律诗

朅来停杖屦，访道上清宫。翠落空潭水，涛生万壑风。芝苓罗斗口，鸡犬驻云中。即此堪招隐，何须问八公。
武霞纪游其二
作者：佘翔
朝代：明
体裁：五言律诗

长啸窥丹壑，寻幽入翠微。风停鸾鹤驾，露湿薜萝衣。谢豹穿林去，桃花夹岸飞。闲来寻钓艇，不待乞渔矶。
武霞纪游其五
作者：佘翔
朝代：明
体裁：五言律诗

铁笛吹何处，临风促落梅。虹桥人不见，华表鹤初回。九转留仙蜕，千秋辨劫灰。当年刘阮辈，曾否到天台。
武霞纪游其八
作者：佘翔
朝代：明
体裁：五言律诗

斋心探道箓，细听步虚声。不辨游三岛，焉知驻五城。忽悬鲛室泪，翻忆鹿门耕。何处安期枣，如瓜饷此生。
武霞纪游其六
作者：佘翔
朝代：明
体裁：五言律诗

缑山长跨鹤，叶县亦飞凫。欲采三珠树，还藏五岳图。乾鱼传汉峙，小犬吠仙都。试问避秦者，于今尚有无。
武霞纪游其四
作者：佘翔
朝代：明
体裁：五言律诗

黄冠偏爱客，载酒泛青溪。春暖花争发，云深鸟自啼。芝童调石髓，玉女进刀圭。兴剧贪杯斝，挥戈日未西。
殷公觐招集水西亭仝何行吉詹淑正管象吉洪仲昭杨承之作
作者：佘翔
朝代：明

郭外生秋色，移尊集水西。青山悬睥睨，白马驻招提。丛桂淮南隐，芙蓉邺下题。酣歌犹未已，归路夕阳低。
水亭读凤皇山藏稿赠黄尧衢
作者：佘翔
朝代：明

把酒临流日，读君卷里诗。才华多幼妇，风雅是吾师。龙种千群失，凤毛五色披。凌云还有赋，况值好文时。蓬门深谢客，隐几意何如。偃蹇便科发，穷愁懒著书。松阴移短榻，鸟迹乱前除。幽独春相媚，无劳叹索居。刘伶深嗜酒，陆羽解烹茶。高士名犹在，吾生兴不赊。负薪吟野径，煮石待山家。若问浮生事，池塘暗落花。
水亭读凤皇山藏稿赠黄尧衢·其一
作者：佘翔
朝代：明

把酒临流日，读君卷里诗。才华多幼妇，风雅是吾师。龙种千群失，凤毛五色披。凌云还有赋，况值好文时。
水亭读凤皇山藏稿赠黄尧衢·其三
作者：佘翔
朝代：明

刘伶深嗜酒，陆羽解烹茶。高士名犹在，吾生兴不赊。负薪吟野径，煮石待山家。若问浮生事，池塘暗落花。
水亭读凤皇山藏稿赠黄尧衢·其二
作者：佘翔
朝代：明

蓬门深谢客，隐几意何如。偃蹇便科发，穷愁懒著书。松阴移短榻，鸟迹乱前除。幽独春相媚，无劳叹索居。
水晶宫有怀
作者：佘翔
朝代：明

白云随杖屦，閒到赤松家。倚槛听流水，怀人怨落花。游仙长枕石，避世饱餐霞。未了浮生事，青门老种瓜。
江上阻风
作者：佘翔
朝代：明

系缆此江浒，风狂不作雨。木叶晚萧萧，扁舟谁与语。
江口道中
作者：佘翔
朝代：明

路旁芳草正萋萋，游子朝来别故溪。回首壶公魂欲断，前山又听鹧鸪啼。
江岸次舟有怀
作者：佘翔
朝代：明

秋风江上来，吹转东流水。停桡有所思，月白长千里。
江郎石
作者：佘翔
朝代：明

凌云鼎立势亭亭，曾是三峰劈巨灵。欲跨飞翰临绝顶，空中手摘白榆星。
汪司马招入桃源赏桂同吴翁晋苏君昭汪仲淹分赋得林字
作者：佘翔
朝代：明

桃源残暑退，城郭澹秋阴。玉露分河汉，天香散桂林。王孙招隐赋，公子采芳心。偃蹇空山曲，攀援意转深。
沙阳守涨作
作者：佘翔
朝代：明

积雨溪初涨，孤舟泊水涯。荒村馀鸟雀，落日走龙蛇。偃蹇成何事，飘零祗自嗟。隔林烟火起，暂向酒人家。
河上即事
作者：佘翔
朝代：明

淮南飘泊者，秋水信轻舠。萍梗还千里，风尘感二毛。露滋葭菼冷，天阔雁鸿高。蹈海吾何敢，来观八月涛。岂学庄生傲，聊为汗漫游。衔杯捐万事，得句倚扁舟。大汉秋风起，层城海气流。长歌招隐赋，桂树暂淹留。秋色欺霜鬓，飘零胡不归。沧洲吾道在，白眼世情非。有客歌丛桂，何人问少微。但看沙上鸟，来去总忘机。惨淡浮云色，萧条万里情。风尘何落魄，湖海且逃名。丧乱依刘表，离骚赋屈平。陆沉无不可，归去问柴荆。浪迹缘何事，风帆任所之。沧波含暝色，白露脆秋枝。海市渔灯闹，江天雁影迟。徘徊良夜月，赖有手中卮。偃蹇嗟吾道，支离笑此身。何当归采菊，无日不思莼。秋色丹枫冷，西风白发新。翩翩鸿鹄气，千里去无垠。
河上即事·其一
作者：佘翔
朝代：明

淮南飘泊者，秋水信轻舠。萍梗还千里，风尘感二毛。露滋葭菼冷，天阔雁鸿高。蹈海吾何敢，来观八月涛。
河上即事其三
作者：佘翔
朝代：明
体裁：五言律诗

秋色欺霜鬓，飘零胡不归。沧洲吾道在，白眼世情非。有客歌丛桂，何人问少微。但看沙上鸟，来去总忘机。
河上即事其二
作者：佘翔
朝代：明
体裁：五言律诗

岂学庄生傲，聊为汗漫游。衔杯捐万事，得句倚扁舟。大汉秋风起，层城海气流。长歌招隐赋，桂树暂淹留。
河上即事其五
作者：佘翔
朝代：明
体裁：五言律诗

浪迹缘何事，风帆任所之。沧波含暝色，白露脆秋枝。海市渔灯闹，江天雁影迟。徘徊良夜月，赖有手中卮。
河上即事其六
作者：佘翔
朝代：明
体裁：五言律诗

偃蹇嗟吾道，支离笑此身。何当归采菊，无日不思莼。秋色丹枫冷，西风白发新。翩翩鸿鹄气，千里去无垠。
河上即事其四
作者：佘翔
朝代：明
体裁：五言律诗

惨淡浮云色，萧条万里情。风尘何落魄，湖海且逃名。丧乱依刘表，离骚赋屈平。陆沉无不可，归去问柴荆。
泊严滩
作者：佘翔
朝代：明

落落江湖老鹖冠，扁舟秋水正漫漫。吾生可是羊裘客，垂钓还来七里滩。
泊平浦作
作者：佘翔
朝代：明

天涯飘泊处，日暮动深情。身世随蓬转，关山对月明。西江初挽粟，南粤未休兵。如此艰难道，非关学请缨。
泊槜李呈方廷对
作者：佘翔
朝代：明

长安聚首梦中过，君自云霄我薜萝。抗疏新朝惊绛灌，裁诗故里愧羊何。地连吴越长鲸静，春入东南槜李多。握手依然青眼在，白头空自笑蹉跎。
泊水口怀亡友林制成
作者：佘翔
朝代：明

扁舟曾共谒承明，十载重过感慨生。溪上独怜今夜水，潺湲犹作去时声。
泊都昌
作者：佘翔
朝代：明

白发甘丘壑，胡为叹转蓬。乍看西过雨，旋起北来风。尺素思双鲤，扁舟涨片鸿。囊中金已罄，那得醉新丰。
泊金沙
作者：佘翔
朝代：明

西风吹瞑色，野雁倚孤舟。水气将秋冷，溪声带月流。交游虚顾盼，著作老穷愁。明发扬帆去，隋珠何处投。
泗水逢雪
作者：佘翔
朝代：明

泗水风生古渡寒，长途无？客衣单。鬓边忽点飞来雪，纵是瑶华不忍看。
泗水逢雪
作者：佘翔
朝代：明
体裁：七言绝句

泗水风生古渡寒，长途无�客衣单。鬓边忽点飞来雪，纵是瑶华不忍看。
海上述怀
作者：佘翔
朝代：明

空门无剥啄，伏枕过今朝。病色怀飧菊，生涯寄纬萧。月摇湘女佩，风动颍人瓢。寂寞玄经在，冥鸿未可招。
海月亭
作者：佘翔
朝代：明

草阁风吹海月凉，荔枝初熟夜闻香。美人遥隔秦淮水，何处垆头典鹔鹴。
海陵除夜仝德夫宗振道昭邦彦作
作者：佘翔
朝代：明

雨雪欺双鬓，天涯那可亲。却怜今夜酒，俱是旧游人。牛马怀他日，龙蛇蛰此晨。新诗裁刻烛，读罢倍伤神。
淮阴城下作
作者：佘翔
朝代：明

春草萋萋楚水流，天涯日暮倚扁舟。淮阴葬地今何在，年少纷纷觅拜侯。
淮阴祠
作者：佘翔
朝代：明

莫怪留侯慕赤松，后车云梦縳相从。至今呜咽淮阴水，空恨当年长乐钟。
清夜游西园
作者：佘翔
朝代：明

水殿香风吹绮罗，金樽绿酒漾微波。西园词客陪雕辇，不醉其如明月何。
清湖夜雨
作者：佘翔
朝代：明

岁暮凄凉雨有声，依依客舍缓行程。高楼夜冷衣偏薄，击柝愁人到五更。
清湖馆中别诸弟还乡
作者：佘翔
朝代：明

湖海相逢落魄年，汝归故国我风烟。临岐且尽垆头兴，莫说天涯乏酒钱。
渡峡寄尧衢
作者：佘翔
朝代：明

峡江片片锦帆开，谁抱凌云作赋才。迟尔凤凰山下客，乘风还上钓龙台。
渡江
作者：佘翔
朝代：明

岁暮天涯雨雪多，孤帆此去叹蹉跎。故园回首千山外，一片归心逐逝波。
游万山观仝郭次甫何长卿潘景升许去疾刘季然分得万字
作者：佘翔
朝代：明

策杖叩玄关，缘崖穿野蔓。疑登黄鹤楼，更煮青精饭。御气瞻朝元，临风听吹万。眷兹汗漫游，岂负烟霞愿。
游九曲
作者：佘翔
朝代：明

武夷山水清且奇，我今鼓棹一游之。三十六峰何缥缈，溪流九曲更逶迤。乐奏幔亭岂可闻，琪花瑶草自纷纷。幡幢一举虹桥断，令人空忆武夷君。把酒遥看王女峰，孤标壁立秀芙蓉。空中鹤舞三珠树，海上鲸鸣万壑钟。吾生癖性爱烟霞，逢闻名山兴不赊。为报山中龙卧者，何时来访赤松家。
游仙寺
作者：佘翔
朝代：明

几度探春路不迷，寻僧又过竹林西。深山尽日无人到，双树阴中一鸟啼。
游仙曲
作者：佘翔
朝代：明

曾伴仙人萼绿华，随风飞入上清家。别来欲寄金光草，海上青鸾隔綵霞。
游仙曲·其二
作者：佘翔
朝代：明

何年彩凤下丹霄，一派清音入九韶。自是封姨晴作籁，错疑秦女夜吹箫。
游少林寺过中岳时新秋雨霁
作者：佘翔
朝代：明

秋风乍转拂行旌，迢递山川雨乍晴。一入祗园瞻面壁，更从缑岭听吹笙。云移殿阁诸天静，月挂松萝二室清。回首年华空荏苒，欲栖此地学无生。
游弦歌台是尼父绝粮处
作者：佘翔
朝代：明

栖栖陈蔡道何穷，此地今留俎豆宫。日暮平林天籁发，弦歌疑是鲁人风。
游栖霞寺呈陈子野倪公甫
作者：佘翔
朝代：明

乘兴恣幽寻，灵山郁苍翠。飞泉树杪悬，危石云中坠。策杖披荆蓁，言访前朝寺。香气接诸天，珠光散初地。碑横乱草中，苍苔蚀其字。吊古几徘徊，临风发长喟。云松结遐思，泉石豁幽意。吾道本岩阿，无劳嗟弃置。
湖心亭即事
作者：佘翔
朝代：明
体裁：五言绝句

平湖开一镜，日暮系楼船。酒似移盘石，歌疑唱采莲。
湖心亭即事
作者：佘翔
朝代：明

平湖开一镜，日暮繫楼船。酒似移盘石，歌疑唱采莲。
湘妃怨
作者：佘翔
朝代：明

九嶷何处是，玉辇几时过。千秋悲帝子，竹上泪痕多。
溪上怀姚明府
作者：佘翔
朝代：明

溪头新水到柴关，白鸟忘机自往还。日暮怀人高卧处，数椽？屋九华山。
溪上怀姚明府
作者：佘翔
朝代：明
体裁：七言绝句

溪头新水到柴关，白鸟忘机自往还。日暮怀人高卧处，数椽�屋九华山。
滕王阁
作者：佘翔
朝代：明

高阁崚嶒四望开，凭栏秋色客迟回。城临二水吴天合，雁带孤云楚泽来。翼轸何人悬彩笔，江湖有客罄深杯。霓旌不见风流尽，依旧西山暮雨哀。
燕中集西宁侯邸第观菊
作者：佘翔
朝代：明

一曲凉州振木飞，五陵游子夜忘归。陶然醉杀黄花下，月满垆头露满衣。
燕台骧首题赠方元素
作者：佘翔
朝代：明

俶傥权奇万里才，无人不道是龙媒。长鸣一向燕山去，重上当年郭隗台。
牛渚矶早眺同吴翁晋梅季豹作
作者：佘翔
朝代：明

曙色苍苍望不迷，秋深山径草凄凄。烟消海岛蛾眉出，日挂楼台蜃气低。峡口寒涛惊跃马，水中幽怪避燃犀。裁诗谁复披宫锦，鹳雀疏林莽自啼。
玉阶怨
作者：佘翔
朝代：明

玉阶无人行，监宫日日扫。夜来望四星，白露沾秋草。
班媫妤
作者：佘翔
朝代：明

片月照金闺，纨扇不堪把。珠帘上玉钩，霜覆鸳鸯瓦。
画竹
作者：佘翔
朝代：明

太湖石畔竹阴阴，影动凉飙曳玉吟。莫问渭川千亩处，蓬蒿一径白云深。
画菊
作者：佘翔
朝代：明

采采黄花浥露香，眼中彷佛对柴桑。风流谁送先生酒，共坐南山醉夕阳。
留别薛公仪
作者：佘翔
朝代：明

蓟北纵横结客场，山中读礼罢含香。青萍解赠秋如水，白璧投来夜有光。篱下寒花供月露，天涯落雁带风霜。问君何日燕山去，枚马如云迟建章。
病中喜景受宗振至
作者：佘翔
朝代：明

莺花愁不废，药石病难除。二仲劳相过，春风满敝庐。
病中答黄全之
作者：佘翔
朝代：明

伏枕当春暮，穷愁岂有宽。腰应疑沈约，鬓已似潘安。诗草床头废，烟花梦里看。多君金石赠，病起欲加餐。
病后伯华仁甫汝存携酒见访
作者：佘翔
朝代：明

茂陵多病渴，萧瑟更悲秋。忽载花间酒，同为月下游。露华清欲滴，枫叶老堪愁。莫惜如泥醉，风尘易白头。偃蹇长为客，年华伏枕过。贫应甘季次，病岂示维摩。玉勒停秋草，金卮泛夕波。徘徊情不浅，取醉月中歌。
病后伯华仁甫汝存携酒见访·其一
作者：佘翔
朝代：明

茂陵多病渴，萧瑟更悲秋。忽载花间酒，同为月下游。露华清欲滴，枫叶老堪愁。莫惜如泥醉，风尘易白头。
病后伯华仁甫汝存携酒见访·其二
作者：佘翔
朝代：明

偃蹇长为客，年华伏枕过。贫应甘季次，病岂示维摩。玉勒停秋草，金卮泛夕波。徘徊情不浅，取醉月中歌。
病后柬陈季迪
作者：佘翔
朝代：明

白发长为客，孤灯暗抱疴。据床亲药裹，伏枕想渔蓑。生计浮云薄，乡心积雨多。明朝逢竞渡，无奈独醒何。
登八角楼
作者：佘翔
朝代：明

九峰雨歇澹浮烟，楼俯孤城列嶂前。临水客停青雀舫，倚阑鸟度白云天。囊中谁拾金光草，帘外长飞玉乳泉。龙伏寒潭馀剑气，清光夜耿斗牛边。
登凤凰台放歌
作者：佘翔
朝代：明

秣陵谁筑凤凰台，玉砌雕阑亦壮哉。曾说当年登太白，西望长安落日哀。太白昔侍金銮殿，草奏才高承帝眷。被谗一旦流夜郎，万里飘零泪如霰。侠气纵横隘九州，金鸡赦罢学浮丘。翘首青天不可问，登台欲跨凤凰游。凤凰一去几千载，浩浩秦淮东倒海。阿阁功名纵可书，何似一杯浇块垒。青莲居士谪仙人，风尘落落苦其身。骑鲸采石捉明月，天门谒帝谁能驯。我来访古心凄楚，凤凰太白俱高举。高台今属贵人家，白云一望空延伫。
登名山寺宿高盖兰若纪兴
作者：佘翔
朝代：明

出郭饶幽兴，崎岖岭复溪。千重青嶂合，万顷白云低。涧水鸣秋雨，田家报午鸡。篮舆乘偃蹇，端欲问招提。南宗初问道，振策陟崔嵬。宝座参云合，珠帘射日开。凤停千佛岭，龟傍九莲台。欲见人天界，临池笑劫灰。何处穷蓬岛，孤高有此峰。飞烟空世眼，积翠洒吾胸。鸣磬驯檐鸽，谈经起钵龙。诸天瞻咫尺，佞佛得何颙。鹫岭疑兹地，真堪奉法王。芙蓉云外耸，薝卜雨中香。山色含晴霭，钟声带夕阳。下方聊借榻，兰若一灯光。
登名山寺宿高盖兰若纪兴·其一
作者：佘翔
朝代：明

出郭饶幽兴，崎岖岭复溪。千重青嶂合，万顷白云低。涧水鸣秋雨，田家报午鸡。篮舆乘偃蹇，端欲问招提。
登名山寺宿高盖兰若纪兴·其三
作者：佘翔
朝代：明

何处穷蓬岛，孤高有此峰。飞烟空世眼，积翠洒吾胸。鸣磬驯檐鸽，谈经起钵龙。诸天瞻咫尺，佞佛得何颙。
登名山寺宿高盖兰若纪兴·其二
作者：佘翔
朝代：明

南宗初问道，振策陟崔嵬。宝座参云合，珠帘射日开。凤停千佛岭，龟傍九莲台。欲见人天界，临池笑劫灰。
登名山寺宿高盖兰若纪兴·其四
作者：佘翔
朝代：明

鹫岭疑兹地，真堪奉法王。芙蓉云外耸，薝卜雨中香。山色含晴霭，钟声带夕阳。下方聊借榻，兰若一灯光。
登喝水岩同郑文蔚赋
作者：佘翔
朝代：明

看山何处结幽期，为道参差蓝笋移。地似支堤分鹫岭，水从阿耨卜龙池。经残白马谁传偈，石剩青莲好赋诗。一啸泠然风万壑，不知身世在须弥。
登泰山
作者：佘翔
朝代：明

元君礼罢阅秦碑，长啸天门驾赤螭。苍海一杯檐际落，齐州九点镜中窥。白云不散丈人石，青鸟还来王母祠。汉主若求封禅草，文园消渴老明时。岱宗东望翠微重，曳杖初闻缥缈钟。半岭烟霞迷汉畤，四时风雨咽秦松。缑山直跨仙人鹤，函谷遥瞻柱史龙。七十二君呼不起，安期何处采芙蓉。
登泰山·其一
作者：佘翔
朝代：明

元君礼罢阅秦碑，长啸天门驾赤螭。苍海一杯檐际落，齐州九点镜中窥。白云不散丈人石，青鸟还来王母祠。汉主若求封禅草，文园消渴老明时。
登泰山其二
作者：佘翔
朝代：明
体裁：七言律诗

岱宗东望翠微重，曳杖初闻缥缈钟。半岭烟霞迷汉畤，四时风雨咽秦松。缑山直跨仙人鹤，函谷遥瞻柱史龙。七十二君呼不起，安期何处采芙蓉。
登清水岩
作者：佘翔
朝代：明

鹫岭开云际，扶藜登眺初。不知身历险，只觉气凌虚。楼观空中尽，松萝象外疏。陶然参绣佛，何物是真如。
登滕王阁
作者：佘翔
朝代：明

高阁秋逾迥，寒潭影自深。君王不可见，过客一登临。车骑风烟散，笙歌栋宇沉。捲帘看暮雨，依旧洒城阴。
登苏子由读书堂
作者：佘翔
朝代：明

镜中荷叶绿离离，夹岸如云杨柳枝。不见风流苏博士，高山犹自仰峨眉。
登谢公墩
作者：佘翔
朝代：明

王谢风流自永嘉，双携歌妓斗豪华。绮罗不见春归尽，惟有东风送落花。
登谷城山
作者：佘翔
朝代：明

春入江山丽，登高醉眼开。鹤盘沧海下，人蹑白云来。解带悬修竹，飞觞藉落梅。漫留金石句，天地妒雄才。
登陈西城感淮阴事
作者：佘翔
朝代：明

会陈万乘托南游，计縳功臣户牖侯。鸟尽弓藏何所恨，山东隆准薄千秋。
登香山寺
作者：佘翔
朝代：明

路入香山更逶迤，子鱼潭畔苇花陂。鸬鹚水阔怜双影，鹪鴳风微恋旧枝。白屿月明渔笛起，碧汀潮打画船移。幽心惟许山僧会，槛外催春柳自垂。
白沙谒陈宪副墓
作者：佘翔
朝代：明

佳气纷沙渚，新阡紫翠中。停车悲宿草，投辖想高风。两汉文章色，三吴战伐功。嗟余后死者，流水恨无穷。
白莲
作者：佘翔
朝代：明

一朵芙蕖百和香，华清浴罢试新妆。幽姿自分无泥滓，不用临风妒六郎。
白龟池
作者：佘翔
朝代：明

开辟相传有此池，灵龟如玉兆昌期。若非太昊先天画，万古鸿濛总不知。
真州寄张士馨
作者：佘翔
朝代：明

江城杨柳绿毵毵，客舍长歌酒半酣。寄语金陵游侠子，春宵无梦不江南。
真州送林明府携家还乡
作者：佘翔
朝代：明

故园何处是，闽海路漫漫。儿女天涯泪，穷愁世路难。新诗工谢朓，往事拙潘安。一卧秋江上，鲈鱼满钓竿。枫林摇落候，有客赋将归。湖海十年梦，星霜两鬓稀。田园存晚计，萝薜遂初衣。回首云霄迥，天涯万事非。携家寻旧隐，岂为鹿门期。客久薪如桂，愁来鬓有丝。风尘悲荏苒，戎马苦驱驰。归去盟猿鹤，岩居更不移。
真州送林明府携家还乡·其一
作者：佘翔
朝代：明

故园何处是，闽海路漫漫。儿女天涯泪，穷愁世路难。新诗工谢朓，往事拙潘安。一卧秋江上，鲈鱼满钓竿。
真州送林明府携家还乡其三
作者：佘翔
朝代：明
体裁：五言律诗

携家寻旧隐，岂为鹿门期。客久薪如桂，愁来鬓有丝。风尘悲荏苒，戎马苦驱驰。归去盟猿鹤，岩居更不移。
真州送林明府携家还乡其二
作者：佘翔
朝代：明
体裁：五言律诗

枫林摇落候，有客赋将归。湖海十年梦，星霜两鬓稀。田园存晚计，萝薜遂初衣。回首云霄迥，天涯万事非。
石梅行和郑给舍作
作者：佘翔
朝代：明

何物峥嵘如列戟，枯株云是罗浮魄。漫言斑剥老蓬蒿，幻作乾坤万古之奇石。初疑大孤小孤江上来，淩云露出双峰碧。又疑汉庭承露截金茎，势欲擎天移太液。瘦影参差最有神，姑射仙人兹托迹。胡不藉尔作和羹，弃置丘园良可惜。忆君昔侍承明庐，谏猎恢谐金马客。归来学灌汉阴园，与尔盘桓朝复夕。君不见金谷繁华斗一时，绿珠坠栖竟何益。又不见平泉醒酒石可凭，须叟转入他人宅。世事玄都观里花，摇动春风葵与麦。何似君家二石梅，干比虬龙心比铁。屈蟠不受刀斧灾，偃蹇宁为风雷击。根连庾岭苔为衣，璞蕴荆山云作帻。巨灵华顶擘争奇，处士湖边吟转剧。把酒狂呼绕石行，一枝肯寄长安陌。我亦社树称不材，寻常颇有林泉癖。为尔交情数往来，岁寒心事称莫逆。
石梅行和郑给舍作
作者：佘翔
朝代：明
体裁：古风

何物峥嵘如列戟，枯株云是罗浮魄。漫言斑剥老蓬蒿，幻作乾坤万古之奇石。初疑大孤小孤江上来，淩云露出双峰碧。又疑汉庭承露截金茎，势欲擎天移太液。瘦影参差最有神，姑射仙人兹托迹。胡不藉尔作和羹，弃置丘园良可惜。忆君昔侍承明庐，谏猎恢谐金马客。归来学灌汉阴园，与尔盘桓朝复夕。君不见金谷繁华斗一时，绿珠坠栖竟何益。又不见平泉醒酒石可凭，须臾转入他人宅。世事玄都观里花，摇动春风葵与麦。何似君家二石梅，干比虬龙心比铁。屈蟠不受刀斧灾，偃蹇宁为风雷击。根连庾岭苔为衣，璞蕴荆山云作帻。巨灵华顶擘争奇，处士湖边吟转剧。把酒狂呼绕石行，一枝肯寄长安陌。我亦社树称不材，寻常颇有林泉癖。为尔交情数往来，岁寒心事称莫逆。
社中诸子访我海上赋此
作者：佘翔
朝代：明

一区甘寂寞，谁问子云奇。竹径迎秋早，柴门候客迟。落霜晴拥树，流水曲通池。共醉青天月，何妨倒接䍦。
神应篇为方伯刘公作
作者：佘翔
朝代：明

潭州有古木，一旦击风雷。正直神逾壮，丹青像乍开。普陀移海岛，祗树拥楼台。云气疑飞佩，潮声觉渡杯。玉毫观自在，金粟现如来。变化原非幻，圆通不用猜。炎精初作祟，力疾久为灾。白马经声出，青莲药裹裁。岿然存夏屋，健矣等童孩。寂灭龙超象，昂藏鹤印苔。青童飞玉液，元女进金罍。解脱春生步，皈依劫作灰。猿猴群习定，鹦鹉故迟回。王母延年术，更生命世才。荆涂钟地脉，淮泗引春醅。诚孝通群帝，勋名播九垓。蘋蘩光俎豆，鼎鼐和盐梅。南斗瞻依者，东闽保障哉。萱庭滋沆瀣，薇省望崔嵬。燕喜称宜寿，鹰扬矫上台。风云乘遇合，天地重栽培。愿拟河清颂，馀波润草莱。
秋夜书怀
作者：佘翔
朝代：明

一叶下高梧，随风无所托。夜静寒蝉鸣，凉飔振寥廓。感此重伤心，流光何相薄。世路颇险巇，人心生荆棘。骑鹤缑氏山，网罗安可得。
秋夜仝吴湛之陈汝鉴过康孟担草堂
作者：佘翔
朝代：明

汗漫浑无事，杖藜向尔投。幽兰纷薄暮，南斗耿清秋。秉烛窥玄草，倾壶醉白头。兴阑从去住，霜月夜悠悠。
秋夜同屠子卿朱汝脩集宋忠甫邸第分得含字
作者：佘翔
朝代：明

隐隐楼台紫气含，上公爱客懒朝参。何论十日平原饮，且听千秋碣石谈。舞奏阳阿倾蓟北，歌翻子夜入江南。明珠直射城头月，谁向骊龙颔下探。
秋夜同陈子卿集黄尧衢宅观菊
作者：佘翔
朝代：明

玉树风初冷，萧然白发新。忽投江夏宅，又得杜陵人。纫佩怀湘女，飧英笑楚臣。何嫌欢秉烛，斗酒夜相亲。
秋夜呈伯华
作者：佘翔
朝代：明

独坐高楼夜，萧然旅思生。井桐秋一叶，城柝月三更。剑合雌雄气，诗传鲍谢名。山中丛桂在，无日不含情。
秋夜怀用晦
作者：佘翔
朝代：明

江皋无梦不相亲，忆汝难禁月色新。执辔彝门金结客，采芳湘水玉为人。书从千里来无恙，佩是双龙合有神。安得移家南浦上，小山日结桂丛邻。
秋夜月仝马从甫许希旦方子韩作
作者：佘翔
朝代：明

霄汉涓涓净，孤轮何处安。西风吹不堕，永夜此相看。影入疏林破，光侵草榻寒。年年一樽酒，憔悴倚阑干。
秋夜有怀
作者：佘翔
朝代：明

夕露滴疏桐，月下鸣双杵。清宵耿不寐，美人何处所。
秋夜登玄武台
作者：佘翔
朝代：明

仙坛缥缈接瑶京，地尽东南一望平。万派溪流奔巨壑，千重树色隐孤城。蟾蜍倒挂窥金镜，沆瀣低垂酌玉衡。莫讶荷衣轻谒帝，云门欲听步虚声。
秋夜集王汝存宅同赵仁甫作
作者：佘翔
朝代：明

一尊月下罄交欢，子夜歌来白苧寒。乌鹊南飞栖未定，关山北去路偏难。此时玉树人相倚，何处金茎露可餐。对月未须辞酩酊，百年风雨几回看。
秋怀
作者：佘翔
朝代：明

迢递千山道，疏林落日低。传书悲塞雁，伏枕听莎鸡。双鬓凋风雨，孤城厌鼓鼙。东闽何处是，人在楚云西。西风摇落候，客自滞江城。鸿雁三秋泪，蒹葭一水情。醒逢渔父问，侠藉酒人名。多病销皮骨，熊经学养生。
秋怀·其一
作者：佘翔
朝代：明

迢递千山道，疏林落日低。传书悲塞雁，伏枕听莎鸡。双鬓凋风雨，孤城厌鼓鼙。东闽何处是，人在楚云西。
秋怀其二
作者：佘翔
朝代：明
体裁：五言律诗

西风摇落候，客自滞江城。鸿雁三秋泪，蒹葭一水情。醒逢渔父问，侠藉酒人名。多病销皮骨，熊经学养生。
秋日同张子明王德载陶大冶访王上之留饮舟回作
作者：佘翔
朝代：明

共泛彪湖棹，言寻处士家。鹿门归采药，龙井唤烹茶。玉麈谈名理，青莲供法华。溯洄秋色里，浥露咏蒹葭。
秋日同林尧勋王玉生徐惟起曹能始僧如瀚集平远台
作者：佘翔
朝代：明

漠漠城头澹远天，登高仍集竹林贤。沙边鸥鹭冲残雨，树里楼台隐暮烟。白发愁来偏中圣，青山到处合逃禅。不妨乘兴邀明月，秋水芙蓉正可怜。
秋日寄题姚在质草草亭
作者：佘翔
朝代：明

君家台馆似濠梁，几度论诗到草堂。春社酒醒双燕语，墨池雨过百花香。桐阴满地吟秋色，竹影留人醉夕阳。可是名园幽兴熟，九华无日不相望。
秋日游山
作者：佘翔
朝代：明

天马西来接九华，楼台十二俯人家。东邻酒熟南山近，可许柴桑醉菊花。
秋日燕子矶即事
作者：佘翔
朝代：明

燕子枕江流，随波上下浮。天分吴楚堑，地控帝王州。网罟渔人集，帆樯估客愁。白云尊酒尽，一啸秣陵秋。
秋日登钓台
作者：佘翔
朝代：明

天涯秋乍转，重眺子陵台。潭古鱼龙伏，山空鹳鹤来。自耽丘壑老，那问伯王才。所愧扁舟客，忘机鸟转猜。七里终垂钓，高风薄九霄。萧曹偏佐汉，巢许岂臣尧。地僻连桑野，台狐控斗杓。羊裘何处问，秋树正鸣蜩。犯坐星为客，狂奴重此邦。功虽希渭水，计自老湘江。古洞无眠鹿，荒祠有吠厖。临风听短笛，调入水云腔。凭高一长啸，眼底尽飞潜。齐国今非汉，渔人旧是严。风号流水转，云散乱峰尖。兴尽乘槎去，松梢吐玉蟾。
秋日登钓台·其一
作者：佘翔
朝代：明

天涯秋乍转，重眺子陵台。潭古鱼龙伏，山空鹳鹤来。自耽丘壑老，那问伯王才。所愧扁舟客，忘机鸟转猜。
秋日登钓台其三
作者：佘翔
朝代：明
体裁：五言律诗

犯坐星为客，狂奴重此邦。功虽希渭水，计自老湘江。古洞无眠鹿，荒祠有吠厖。临风听短笛，调入水云腔。
秋日登钓台其二
作者：佘翔
朝代：明
体裁：五言律诗

七里终垂钓，高风薄九霄。萧曹偏佐汉，巢许岂臣尧。地僻连桑野，台狐控斗杓。羊裘何处问，秋树正鸣蜩。
秋日登钓台其四
作者：佘翔
朝代：明
体裁：五言律诗

凭高一长啸，眼底尽飞潜。齐国今非汉，渔人旧是严。风号流水转，云散乱峰尖。兴尽乘槎去，松梢吐玉蟾。
秋日薜荔园书怀
作者：佘翔
朝代：明

一帘黄叶雨，高枕白云秋。天地甘贫病，蓬蒿自去留。鱼肠空结客，猿臂岂封侯。所以忘机者，临流狎海鸥。悲风鸣大壑，落叶满荒苔。倦鸟投林尽，浮云度海来。文章裁短褐，日月寄深杯。中散交游绝，柴门昼不开。一径萋寒卉，孤村逗夕阳。溪流环远近，树影散池塘。有客怀餐菊，无人问翳桑。端居空自好，山际白云翔。秋色江村冷，兼之四壁贫。图书供岁月，牛马任风尘。蹈海齐高士，怀沙楚逐臣。吾生空落落，华发几茎新。
秋日薜荔园书怀·其一
作者：佘翔
朝代：明

一帘黄叶雨，高枕白云秋。天地甘贫病，蓬蒿自去留。鱼肠空结客，猿臂岂封侯。所以忘机者，临流狎海鸥。
秋日薜荔园书怀·其三
作者：佘翔
朝代：明

一径萋寒卉，孤村逗夕阳。溪流环远近，树影散池塘。有客怀餐菊，无人问翳桑。端居空自好，山际白云翔。
秋日薜荔园书怀·其二
作者：佘翔
朝代：明

悲风鸣大壑，落叶满荒苔。倦鸟投林尽，浮云度海来。文章裁短褐，日月寄深杯。中散交游绝，柴门昼不开。
秋日薜荔园书怀·其四
作者：佘翔
朝代：明

秋色江村冷，兼之四壁贫。图书供岁月，牛马任风尘。蹈海齐高士，怀沙楚逐臣。吾生空落落，华发几茎新。
秋日访张明府同游山人赋
作者：佘翔
朝代：明

偃蹇嗟吾党，相过岂世情。途穷诗作祟，俗薄酒为名。月朗花阴静，风微竹影清。百年？一醉，刘阮或同声。秋气生林薄，扁舟访隐居。青山生计在，白眼世情疏。陶令贫耽酒，虞卿老著书。飞来天外月，不醉欲何如。
秋日访张明府同游山人赋·其一
作者：佘翔
朝代：明

偃蹇嗟吾党，相过岂世情。途穷诗作祟，俗薄酒为名。月朗花阴静，风微竹影清。百年？一醉，刘阮或同声。
秋日访张明府同游山人赋·其一
作者：佘翔
朝代：明
体裁：五言律诗

偃蹇嗟吾党，相过岂世情。途穷诗作祟，俗薄酒为名。月朗花阴静，风微竹影清。百年�一醉，刘阮或同声。
秋日访张明府同游山人赋其二
作者：佘翔
朝代：明
体裁：五言律诗

秋气生林薄，扁舟访隐居。青山生计在，白眼世情疏。陶令贫耽酒，虞卿老著书。飞来天外月，不醉欲何如。
秋日还故园
作者：佘翔
朝代：明

渡水登山到草堂，田家稻黍喜新尝。墙边薜荔秋多雨，池上芙蓉夜有霜。看竹每寻扶老杖，借书先录养生方。归来自笑白头客，况复江南是故乡。
秋日酬郑给舍
作者：佘翔
朝代：明

海上风涛把钓竿，科头懒著竹皮冠。蛾眉此日空题扇，猿臂何人为筑坛。天地百年孤愤在，关山一曲太行难。布衣掩骭秋无恙，谁罄平原十日欢。穷愁谁问楚狂生，得尔相看意气横。剑识雌雄风雨合，歌来慷慨鬼神惊。群峰翠抱空中阁，片月秋悬海上城。一自逃名栖谷口，吾徒敢负薜萝盟。
秋日酬郑给舍·其一
作者：佘翔
朝代：明

海上风涛把钓竿，科头懒著竹皮冠。蛾眉此日空题扇，猿臂何人为筑坛。天地百年孤愤在，关山一曲太行难。布衣掩骭秋无恙，谁罄平原十日欢。
秋日酬郑给舍其二
作者：佘翔
朝代：明
体裁：七言律诗

穷愁谁问楚狂生，得尔相看意气横。剑识雌雄风雨合，歌来慷慨鬼神惊。群峰翠抱空中阁，片月秋悬海上城。一自逃名栖谷口，吾徒敢负薜萝盟。
秋日閒居和张隆甫韵
作者：佘翔
朝代：明

青山吟谢眺，白马赋陈思。却厌梧桐落，兼闻蟋蟀悲。才心空自老，古调竟谁期。若问柴桑计，萧条五柳枝。人生非金石，摇落重含情。林暝萤初度，汀寒雁数声。科头山欲瘦，濯足水偏清。枯槁寻常事，安知身后名。地僻人稀到，清秋昼掩关。世随沧海变，心与白云閒。烟淡萦长薄，林疏出远山。忽闻樵唱起，鸦带夕阳还。万籁空中发，凄凉枕上闻。道穷元不病，身隐总焉文。来去澄江月，浮沉薄海云。垆头无浊酒，何以遣尘氛。著屐寻丘壑，乾坤一眺中。终南多捷径，颍水邈高风。避世青门拙，问年绛县同。草？怀耿耿，帝座岂堪通。草际沙鸥集，江村事事幽。才非堪傲世，赋敢附悲秋。风冷初飘箨，云低半入楼。无营耽旷达，嵇阮或同流。百岁嗟驹隙，无劳较短长。但？人醉月，莫问鬓沾霜。道与渔樵狎，情难犬马忘。诵诗哀岵屺，泪满白云乡。一间容膝地，何处想楼台。土木形全毁，星霜鬓屡催。飘零荷叶佩，潦倒菊花杯。不是求羊辈，蓬门莫浪开。水天浑一色，彷佛见真吾。自爱逃空谷，深惭涉畏途。松风吹草榻，海月挂冰壶。裘马飞扬态，从他竞五都。文园抛绿绮，病渴却为谁。味似兰初臭，心悲石可移。南阳龙欲啸，东海钓方垂。山水知音者，寥寥未有期。
秋日閒居和张隆甫韵·其一
作者：佘翔
朝代：明

青山吟谢眺，白马赋陈思。却厌梧桐落，兼闻蟋蟀悲。才心空自老，古调竟谁期。若问柴桑计，萧条五柳枝。
秋日閒居和张隆甫韵·其七
作者：佘翔
朝代：明

百岁嗟驹隙，无劳较短长。但？人醉月，莫问鬓沾霜。道与渔樵狎，情难犬马忘。诵诗哀岵屺，泪满白云乡。
秋日閒居和张隆甫韵·其七
作者：佘翔
朝代：明
体裁：五言律诗

百岁嗟驹隙，无劳较短长。但�人醉月，莫问鬓沾霜。道与渔樵狎，情难犬马忘。诵诗哀岵屺，泪满白云乡。
秋日閒居和张隆甫韵·其三
作者：佘翔
朝代：明

地僻人稀到，清秋昼掩关。世随沧海变，心与白云閒。烟淡萦长薄，林疏出远山。忽闻樵唱起，鸦带夕阳还。
秋日閒居和张隆甫韵·其九
作者：佘翔
朝代：明

水天浑一色，彷佛见真吾。自爱逃空谷，深惭涉畏途。松风吹草榻，海月挂冰壶。裘马飞扬态，从他竞五都。
秋日閒居和张隆甫韵·其二
作者：佘翔
朝代：明

人生非金石，摇落重含情。林暝萤初度，汀寒雁数声。科头山欲瘦，濯足水偏清。枯槁寻常事，安知身后名。
秋日閒居和张隆甫韵·其五
作者：佘翔
朝代：明

著屐寻丘壑，乾坤一眺中。终南多捷径，颍水邈高风。避世青门拙，问年绛县同。草？怀耿耿，帝座岂堪通。
秋日閒居和张隆甫韵·其五
作者：佘翔
朝代：明
体裁：五言律诗

著屐寻丘壑，乾坤一眺中。终南多捷径，颍水邈高风。避世青门拙，问年绛县同。草�怀耿耿，帝座岂堪通。
秋日閒居和张隆甫韵·其八
作者：佘翔
朝代：明

一间容膝地，何处想楼台。土木形全毁，星霜鬓屡催。飘零荷叶佩，潦倒菊花杯。不是求羊辈，蓬门莫浪开。
秋日閒居和张隆甫韵·其六
作者：佘翔
朝代：明

草际沙鸥集，江村事事幽。才非堪傲世，赋敢附悲秋。风冷初飘箨，云低半入楼。无营耽旷达，嵇阮或同流。
秋日閒居和张隆甫韵·其十
作者：佘翔
朝代：明

文园抛绿绮，病渴却为谁。味似兰初臭，心悲石可移。南阳龙欲啸，东海钓方垂。山水知音者，寥寥未有期。
秋日閒居和张隆甫韵·其四
作者：佘翔
朝代：明

万籁空中发，凄凉枕上闻。道穷元不病，身隐总焉文。来去澄江月，浮沉薄海云。垆头无浊酒，何以遣尘氛。
秋日集柯尧叟草堂得斜字
作者：佘翔
朝代：明

看竹向谁家，柯亭兴不赊。开尊迎五柳，染翰丽三花。阁迥云微度，林深日易斜。猖狂吾党在，月下斗瑶华。
秋日集欧桢伯青溪馆分得溪字
作者：佘翔
朝代：明

官舍清于水，开尊对木犀。地当留笛步，客到浣花溪。爽气乘秋入，斜阳度鸟低。尚书期不顾，肯惜醉如泥。
秋日集群玉山房和林文学韵
作者：佘翔
朝代：明

曾是南塘第五桥，木兰陂接海门潮。夕阳隔竹红将敛，古柏经秋翠未凋。一水葭蒹游欲溯，小山桂树影堪招。衔杯醉杀江天月，厌说归航十里遥。
秋日题林学士菊花园
作者：佘翔
朝代：明

门垂五柳带閒烟，栗里风流屋数椽。人在南山秋色里，一樽醉杀菊花天。
秋日题紫云楼
作者：佘翔
朝代：明

为爱元龙百尺楼，登临气压万峰秋。开尊醉杀青天月，一片银河欲倒流。海上群峰列翠屏，楼开霄汉德为星。翛然一笑天风起，织女机声入夜听。
秋日题紫云楼·其一
作者：佘翔
朝代：明

为爱元龙百尺楼，登临气压万峰秋。开尊醉杀青天月，一片银河欲倒流。
秋日题紫云楼·其二
作者：佘翔
朝代：明

海上群峰列翠屏，楼开霄汉德为星。翛然一笑天风起，织女机声入夜听。
秋日题郑明府菊花园
作者：佘翔
朝代：明

床头酒熟百花香，不必吴姬劝客尝。花下与君？潦倒，酒徒早已属高阳。
秋日题郑明府菊花园
作者：佘翔
朝代：明
体裁：七言绝句

床头酒熟百花香，不必吴姬劝客尝。花下与君�潦倒，酒徒早已属高阳。
种山对雨柬林大合用山亭秋集来韵
作者：佘翔
朝代：明

西风吹雨暗城头，囊里无衣怯素秋。莲社不妨彭泽醉，铜鞮偏忆习池游。行歌却笑空弹铗，作赋何缘共倚楼。河汉盈盈分一水，天孙犹自望牵牛。
秣陵逢孙子真感其先酒楼事赋而赠之
作者：佘翔
朝代：明

江左佳人说莫愁，逢君慷慨问垆头。六朝胜迹无寻处，湖上犹传旧酒楼。
程乡舟中
作者：佘翔
朝代：明

乘舟来百粤，五月尚披裘。瘴气晴飞雨，溪风飒似秋。文章非屈宋，踪迹老穷愁。此际思乡泪，潺湲水共流。
稽司理招饮夕佳园楼
作者：佘翔
朝代：明

看山阁敞白云中，官舍萧然只数弓。花气初飘千树雨，鹤声如和九皋风。吕安命驾情谁似，王粲登楼赋未工。退食从容瞻北斗，冷然直欲驾飞虹。楼控黄华树色阴，南薰一曲快登临。官閒拄笏西山爽，客到开尊北海深。雾泽空斋多变豹，风清古木听鸣禽。阁中山水谐心赏，倘许重携焦尾琴。
稽司理招饮夕佳园楼·其一
作者：佘翔
朝代：明

看山阁敞白云中，官舍萧然只数弓。花气初飘千树雨，鹤声如和九皋风。吕安命驾情谁似，王粲登楼赋未工。退食从容瞻北斗，冷然直欲驾飞虹。
稽司理招饮夕佳园楼其二
作者：佘翔
朝代：明
体裁：七言律诗

楼控黄华树色阴，南薰一曲快登临。官閒拄笏西山爽，客到开尊北海深。雾泽空斋多变豹，风清古木听鸣禽。阁中山水谐心赏，倘许重携焦尾琴。
穆敬甫以病不赴城濮之会却寄
作者：佘翔
朝代：明

秋尽文园病未苏，步兵白眼滞穷途。敢云明月投千里，已见雄风长五湖。瓠子马沉仙跸远，庄生蝶去钓台孤。君今不入高阳会，谁向天涯结酒徒。
空囊
作者：佘翔
朝代：明

芳草经春歇，阴云入夏多。鹭鸥群水曲，猿狖啸岩阿。白发何生理，青山且放歌。空囊归未得，倚棹笑蹉跎。
立秋夜呈吴子从
作者：佘翔
朝代：明

大火西流夕，庭柯一叶飞。如何萍梗迹，犹与故山违。白露团芳草，流萤度翠微。凉风吹客梦，归思共依依。
立秋日詹淑正见过小酌
作者：佘翔
朝代：明

寂寞掩柴荆，相过见汝情。伏天流大火，片雨下孤城。饥馑苏何日，江湖混此生。垆头聊共醉，坐听井梧声。
立秋柬立朝叔
作者：佘翔
朝代：明

南陆流金日，科头卧北窗。忽惊秋叶下，暑气薄澄江。白羽摇云阁，青樽泛钓艭。风流过小阮，月下倒银缸。
答安懋卿
作者：佘翔
朝代：明

词赋纵横重两都，江南才子起菰芦。何来题凤空归去，一夜柴门月色孤。
答思甫宗侯人日见怀之作
作者：佘翔
朝代：明

身世飘飘水上萍，何人道是少微星。年华未报千门柳，物色初看七叶蓂。愁遍江河诗不废，梦回乡国酒初醒。梁园又见王孙草，日逐东风刺眼青。
答林德夫余邦彦海陵见招之作
作者：佘翔
朝代：明

燕市归来一狗屠，忽看尺素到江湖。流言万里悲生死，落魄千金散有无。吴会川原云独往，海陵风雨雁相呼。莫愁龙剑终难合，翘首延津气不孤。
答王百谷
作者：佘翔
朝代：明

丛林寒夜别，明月寄新篇。君自纫兰佩，余仍拍酒船。百年贫傲世，半偈老逃禅。欲下高斋榻，莺花二月天。
答程慧父
作者：佘翔
朝代：明

高斋尊酒见通家，投赠新诗晔蕣华。虚左偏迎公子驾，倾城初浣美人纱。涛生沧海三江近，雨遍荒村五柳斜。兴到扁舟乘月色，青门犹有故侯瓜。
答穆敬甫
作者：佘翔
朝代：明

信宿名园啸薜萝，朝来一骑又相过。看君侠气倾三辅，笑我离愁托九歌。雁带秋声来紫塞，云含暝色度黄河。花间进酒人无恙，曾是雄威细马驮。
答郑山人
作者：佘翔
朝代：明

海上栖迟渐白头，垂纶只合老沧洲。宣城聊访青山去，函谷还瞻紫气浮。落落风尘谁下榻，萧萧秋色独登楼。多君径寸珠相赠，万里江天载月游。
答陈子卿见寄
作者：佘翔
朝代：明

五月披裘惯负薪，居然沧海一穷鳞。若非芳佩贻公子，谁见绨袍恋故人。万里扶摇鹏击水，九衢蹀躞马飞尘。从容碣石谈天日，还忆江南白雪春。
紫阳道中逢余珍甫
作者：佘翔
朝代：明

忆昔夷门别，风尘阅岁华。君怀新甫柏，我种五侯瓜。乍见惊蓬鬓，相携入酒家。明朝分羽翼，依旧隔天涯。
纸帐
作者：佘翔
朝代：明

岂厌流苏艳，还将茧素裁。连床堪染翰，捲幔欲妆梅。匹练分云出，罗纹带月开。个中人似玉，曾否梦阳台。
经沛中作
作者：佘翔
朝代：明

城池寂寞旧山河，赤帝归来万乘多。龙去鼎湖无日返，大风犹唱沛中歌。
经白鸥园有感
作者：佘翔
朝代：明

池塘依旧隐渔矶，竹径兰皋车马稀。黄犬无劳伤往事，钤山惟有白云飞。
经陈思王墓
作者：佘翔
朝代：明

八斗相传绣虎才，路傍石马翳苍苔。洛神留得黄初赋，千载霓裳去不回。
经黄伯固墓
作者：佘翔
朝代：明

古墓荒凉草色新，况逢寒食倍伤神。谁怜地下魂无主，原是先朝谏猎人。
缑溪馆中晤王永叔沈生余二明府
作者：佘翔
朝代：明

邮亭开锦帐，尊酒话襟期。已下王乔舄，还吟沈约诗。烽烟生海上，鸿雁隔天涯。把袂休辞醉，重逢定几时。
群玉山房秋集分得林字
作者：佘翔
朝代：明

出郭乘舟到竹林，张筵高会逗秋阴。鹤栖珠树云初冷，龙卧寒潭水正深。怪石峥嵘窥古洞，明霞缥缈散遥岑。歌连远浦渔郎篴，响杂荒村浣女砧。杖曳东山随著屐，樽开北海共披襟。帘前流水双帆度，槛外疏松万籁吟。楚泽孤臣餐菊赋，商山四皓采芝心。王家触目皆群玉，谢傅摛词等碎金。栗里羲皇称以上，朗陵象纬盛于今。翛然醉后舒长啸，归棹焉知夜漏沉。
群玉山房雅集和陈宗伯韵
作者：佘翔
朝代：明

一丘曲折碧山馀，系缆同过木石居。莲社已招彭泽宰，桃源还问武陵渔。烟笼高阁花阴薄，日射寒潭竹影虚。最爱门庭堪藉草，莫教稚子带云锄。
自君之出矣
作者：佘翔
朝代：明

自君之出矣，铅华不复理。思君如浮云，日逐东流水。
至日
作者：佘翔
朝代：明

旅馆逢长至，萧萧雨雪时。愁肠添一线，短发乱如丝。天地阳初转，风尘泪欲垂。此生驹隙过，但罄手中卮。
舟中寄别诸同社
作者：佘翔
朝代：明

北风吹雁客辞家，厌说东篱菊正华。几度寒云生古渡，半江落日澹平沙。范丹不问尘中甑，潘岳偏愁鬓里华。妒杀旧游诸侠少，月明何处听琵琶。慷慨行歌向越州，故人临别问刀头。酒醒马上钟山暮，叶落帆前岊水秋。衣化缁尘寒未改，珠怀明月暗谁投。题诗莫笑飘零客，禽庆初为五岳游。黄田驿口水粼粼，况复交游泣别辰。千里河山愁不住，一尊风雨梦相亲。思莼有客三江去，种秫无田五柳贫。秋草凄凄云漠漠，可能不忆竹林人。一溪流水暮云天，津口停桡客未眠。壮士吹笳防睥睨，佳人捣练怨婵娟。疏狂字灭三年刺，悲愤歌残九辨篇。何似山中歌寂寞，闭门惟草子云玄。
舟中寄别诸同社·其一
作者：佘翔
朝代：明

北风吹雁客辞家，厌说东篱菊正华。几度寒云生古渡，半江落日澹平沙。范丹不问尘中甑，潘岳偏愁鬓里华。妒杀旧游诸侠少，月明何处听琵琶。
舟中寄别诸同社其三
作者：佘翔
朝代：明
体裁：七言律诗

黄田驿口水粼粼，况复交游泣别辰。千里河山愁不住，一尊风雨梦相亲。思莼有客三江去，种秫无田五柳贫。秋草凄凄云漠漠，可能不忆竹林人。
舟中寄别诸同社其二
作者：佘翔
朝代：明
体裁：七言律诗

慷慨行歌向越州，故人临别问刀头。酒醒马上钟山暮，叶落帆前岊水秋。衣化缁尘寒未改，珠怀明月暗谁投。题诗莫笑飘零客，禽庆初为五岳游。
舟中寄别诸同社其四
作者：佘翔
朝代：明
体裁：七言律诗

一溪流水暮云天，津口停桡客未眠。壮士吹笳防睥睨，佳人捣练怨婵娟。疏狂字灭三年刺，悲愤歌残九辨篇。何似山中歌寂寞，闭门惟草子云玄。
舟中对月
作者：佘翔
朝代：明

东风吹片雨，遥溯大江流。可是鸱夷子，乾坤一叶舟。
舟中怀鞠夫
作者：佘翔
朝代：明

落日照长川，孤舟思渺然。江村沧霭外，城郭白云边。寂寞留玄草，猖狂乏酒钱。不知之子别，把臂是何年。
舟中望桐庐县有怀
作者：佘翔
朝代：明

青山历历隐人家，挂席中流海日斜。依旧桐庐江上县，经过不见木奴花。
舟次怀人
作者：佘翔
朝代：明

山隈水曲抱烟岚，露月霜风酒半酣。梦里怀人心切切，梅花一片下江南。
芝山寺怀黄惟雅
作者：佘翔
朝代：明

禅关半掩远嚣尘，独坐绳床笑此身。习定不闻招隐客，草玄偏忆问奇人。愁看贝叶青山老，厌见莲花白发新。安得汝南怀叔度，汪洋千顷日相亲。
苏公堤
作者：佘翔
朝代：明

湖边芳草白凄凄，烟锁六桥水拍堤。千古风流人不见，莺声恰恰为谁啼。
苏小小墓
作者：佘翔
朝代：明

粉黛何年没，春风土一抔。香魂幻蝴蝶，疑逐夜花来。
苏道人寿诗
作者：佘翔
朝代：明

市隐忘机似野鸥，吴山高士最风流。他年定跨苏耽鹤，直上仙人十二楼。
苦雨柬魏伯建
作者：佘翔
朝代：明

连朝依枕簟，积雨几时乾。榴火枝头暗，茶烟竹里寒。尊生甘社栎，佞佛礼旃檀。为问参同子，何时振羽翰。
范子受宅赏牡丹
作者：佘翔
朝代：明

谁家亭榭似平章，花媚东风冠洛阳。客到但倾光禄酒，扑衣何处不天香。
茶洋舟中
作者：佘翔
朝代：明

溪烟飞漠漠，久客荡归舟。水落滩声急，天寒曙色浮。风尘孤剑暗，戎马十年愁。翻怪乡园近，伤心是旧游。
荻港晚泊
作者：佘翔
朝代：明

挂席东南行，青山望迢忽。日暮寒潮生，维舟对孤月。
葛仙井
作者：佘翔
朝代：明

昔时炼液人，凿井湖山侧。即今井中泉，犹带丹霞色。
蒜岭道中
作者：佘翔
朝代：明

雨过千峰翠欲浮，海门雁下岁寒秋。云笼远树烟初散，雪压断桥水半流。沣芷只宜誇独佩，隋珠何事暗相投。栖迟赖有青山在，世路无劳叹白头。
蒜岭道中逢郑襄甫偶成
作者：佘翔
朝代：明

三尺龙泉暗斗牛，如何也逐少年游。请看双鬓皤如此，厌说青云四十秋。
蒜岭雨中
作者：佘翔
朝代：明

雨来马上扑征衣，芳草萋萋去路微。况是江村寒食候，鹧鸪啼处乱花飞。
薛公仪移樽咸平寺同李少白郑长玉闵文逸作
作者：佘翔
朝代：明

汉廷侍从气翩翩，载酒何来绣佛前。秋入双林停白马，人从三竺礼青莲。旃檀风细仙幡动，优钵花明彩笔悬。莫是诗名陶谢并，更凭醉里一逃禅。
蚤春陪舅林郡丞暨黄全之许希旦姚体恪体贞兄弟集郑氏北郭别业
作者：佘翔
朝代：明

春入柳条新，郊游岸角巾。青山环别业，芳树媚佳辰。陶谢俱词客，荆高总酒人。年华驹过隙，欢赏剧相亲。草阁背城开，何人载酒来。偶因随杖屦，共此破莓苔。韦曲寻春宴，梁园作赋才。留连情未已，城角暮声哀。
蚤春陪舅林郡丞暨黄全之许希旦姚体恪体贞兄弟集郑氏北郭别业·其一
作者：佘翔
朝代：明

春入柳条新，郊游岸角巾。青山环别业，芳树媚佳辰。陶谢俱词客，荆高总酒人。年华驹过隙，欢赏剧相亲。
蚤春陪舅林郡丞暨黄全之许希旦姚体恪体贞兄弟集郑氏北郭别业其二
作者：佘翔
朝代：明
体裁：五言律诗

草阁背城开，何人载酒来。偶因随杖屦，共此破莓苔。韦曲寻春宴，梁园作赋才。留连情未已，城角暮声哀。
袁使君平寇歌
作者：佘翔
朝代：明

南国烽烟拥二酋，皖城千雉望旄头。地当三辅惊多垒，谁向军中借箸筹。幕府临戎气拔旌，欃枪入夜照连营。佩刀直抵沙中去，誓斩鲸鲵一洗兵。潢池何事弄干戈，陈汉山中啸聚多。不是使君承庙略，居人曾奈麦秋何。天柱崔嵬控上游，长江东下堑皇州。荆舒一战鞬櫜卧，南顾无劳圣主忧。绿林扫尽凯歌还，父老壶浆皖水边。见说禁中思颇牧，试看勋业上凌烟。
袁使君平寇歌·其一
作者：佘翔
朝代：明

南国烽烟拥二酋，皖城千雉望旄头。地当三辅惊多垒，谁向军中借箸筹。
袁使君平寇歌其三
作者：佘翔
朝代：明
体裁：七言绝句

潢池何事弄干戈，陈汉山中啸聚多。不是使君承庙略，居人曾奈麦秋何。
袁使君平寇歌其二
作者：佘翔
朝代：明
体裁：七言绝句

幕府临戎气拔旌，欃枪入夜照连营。佩刀直抵沙中去，誓斩鲸鲵一洗兵。
袁使君平寇歌其五
作者：佘翔
朝代：明
体裁：七言绝句

绿林扫尽凯歌还，父老壶浆皖水边。见说禁中思颇牧，试看勋业上凌烟。
袁使君平寇歌其四
作者：佘翔
朝代：明
体裁：七言绝句

天柱崔嵬控上游，长江东下堑皇州。荆舒一战鞬櫜卧，南顾无劳圣主忧。
袁明府招登莲花峰
作者：佘翔
朝代：明

托乘出城闉，眷言丘壑美。桑柘迷术阡，园林错山趾。芳树烟中攒，怪石岩巅峙。径仄步纡回，亭幽随至止。萝谷啸猕猴，松岑萦葛藟。丹壁倩神扶，翠屏役鬼徙。仰观鸟篆荒，俯视虹桥迤。竹影散轻飙，榕阴逗晴晷。快矣坐青林，陶然命绿蚁。远水泛仙凫，空山怀石髓。暮霭迎炎凉，林花簇朱紫。挥麈言弥玄，秉烛欢未已。岳莲气荡胸，陇麦歌盈耳。岘首慕羊公，勒石齐芳轨。伊余汗漫游，庶几若蓬累。即景恣雕搜，将无惭巴里。
西亭宗正挽诗
作者：佘翔
朝代：明

汉家孙子真龙种，騕袅名传万里馀。桐叶分封元帝胄，桂丛招隐即仙居。承恩拟效三雍对，纪事还裁七略书。梁苑邀宾频授简，彝门结客数停车。青藜午夜光侵阁，玄草丁年静掩庐。幸舍何须弹短铗，及门多是曳长裾。翛然观化辞尘世，忽尔乘云接太虚。何处高冈翔鸑鷟，一时荒草掩璠玙。风寒北郭传经帐，尘暗西亭列绮疏。缑岭吹笙声渺渺，芳园为梦蝶蘧蘧。千秋松槚培金谷，三殿丝纶下玉除。同姓覃恩偏独渥，诸侯乐善果谁如。麒麟夹道开蒿里，赑屃丰碑撰石渠。御气多应游五岳，招魂？用拟三闾。九天已化昆崙鹤，八极疑乘渤海鱼。自有刘歆堪接武，高山仰止独愁余。
西亭宗正挽诗
作者：佘翔
朝代：明
体裁：七言排律

汉家孙子真龙种，騕袅名传万里馀。桐叶分封元帝胄，桂丛招隐即仙居。承恩拟效三雍对，纪事还裁七略书。梁苑邀宾频授简，彝门结客数停车。青藜午夜光侵阁，玄草丁年静掩庐。幸舍何须弹短铗，及门多是曳长裾。翛然观化辞尘世，忽尔乘云接太虚。何处高冈翔鸑鷟，一时荒草掩璠玙。风寒北郭传经帐，尘暗西亭列绮疏。缑岭吹笙声渺渺，芳园为梦蝶蘧蘧。千秋松槚培金谷，三殿丝纶下玉除。同姓覃恩偏独渥，诸侯乐善果谁如。麒麟夹道开蒿里，赑屃丰碑撰石渠。御气多应游五岳，招魂�用拟三闾。九天已化昆崙鹤，八极疑乘渤海鱼。自有刘歆堪接武，高山仰止独愁余。
西岩杂咏 其一 白云窝
作者：佘翔
朝代：明

卜筑青山下，白云任往还。多情花下鸟，相对语关关。
西岩杂咏 其七 鹤径
作者：佘翔
朝代：明

元鹤栖幽径，声鸣达九天。会心知万里，暂寄百花前。
西岩杂咏 其三 一鉴塘
作者：佘翔
朝代：明

一镜无浮云，澄波彻下上。但得会心处，何须濠濮想。
西岩杂咏 其九 荔圃
作者：佘翔
朝代：明

荔火明玄圃，枝头紫玉团。欲苏司马渴，试进水晶盘。
西岩杂咏 其二 钓月矶
作者：佘翔
朝代：明

直钩何用钓，待月扫渔矶。鸥鸟双双下，怜人久息机。
西岩杂咏 其二十 秫田
作者：佘翔
朝代：明

帝宠归农日，閒犁种秫田。但教多酿酒，乐圣且称贤。
西岩杂咏 其五 桃花源
作者：佘翔
朝代：明

桃花然小坞，恍惚武陵源。远浦渔歌入，前林鸟语喧。
西岩杂咏 其八 鹿门
作者：佘翔
朝代：明

圣主非熊梦，丈人御鹿归。苍生多属望，且莫掩柴扉。
西岩杂咏 其六 赤壁
作者：佘翔
朝代：明

赤壁临烟水，仙人鞭石来。清风来水面，荡漾斗牛洄。
西岩杂咏 其十 留仙岩
作者：佘翔
朝代：明

层岩凌北斗，东望俯蓬瀛。为有三珠树，长留子晋笙。
西岩杂咏 其十一 翠云台
作者：佘翔
朝代：明

芳树接云烟，孤台半接天。八公自来往，诗咏小山篇。
西岩杂咏 其十七 灵源洞
作者：佘翔
朝代：明

灵源开宝洞，瑶草长阑干。一授刀圭诀，颜容驻渥丹。
西岩杂咏 其十三 碧山堂
作者：佘翔
朝代：明

学士碧山隐，焚鱼问草堂。千载云龙会，为霖意不忘。
西岩杂咏 其十九 茗园
作者：佘翔
朝代：明

艺得芳园茗，采将谷雨时。樵青扫竹煮，一碗一篇诗。
西岩杂咏 其十二 悠然亭
作者：佘翔
朝代：明

一遂初衣心，逍遥无辙迹。时对南山云，悠然此俱寂。
西岩杂咏 其十五 夕嘉楼
作者：佘翔
朝代：明

晚照挂松萝，岩居乐事多。丛林归鸟集，远寺暮钟和。
西岩杂咏 其十八 琼液泉
作者：佘翔
朝代：明

为问琼浆窟，何如太液长。临流倾玉碗，高枕傲羲皇。
西岩杂咏 其十六 仙居楼
作者：佘翔
朝代：明

楼阁悬青汉，乘风蹑斗墟。空中鸾鹤下，此地即仙居。
西岩杂咏 其十四 朝爽轩
作者：佘翔
朝代：明

白露湛千秋，枝头鸟声响。阳乌海上来，亭榭生秋爽。
西岩杂咏 其四 芙蓉池
作者：佘翔
朝代：明

芙蓉照秋水，湘女集为裳。忽闻仙佩响，月下挹群芳。
西岩杂咏·白云窝
作者：佘翔
朝代：明

卜筑青山下，白云任往还。多情花下鸟，相对语关关。直钩何用钓，待月扫渔矶。鸥鸟双双下，怜人久息机。一镜无浮云，澄波彻下上。但得会心处，何须濠濮想。芙蓉照秋水，湘女集为裳。忽闻仙佩响，月下挹群芳。桃花然小坞，恍惚武陵源。远浦渔歌入，前林鸟语喧。赤壁临烟水，仙人鞭石来。清风来水面，荡漾斗牛洄。元鹤栖幽径，声鸣达九天。会心知万里，暂寄百花前。圣主非熊梦，丈人御鹿归。苍生多属望，且莫掩柴扉。荔火明玄圃，枝头紫玉团。欲苏司马渴，试进水晶盘。层岩凌北斗，东望俯蓬瀛。为有三珠树，长留子晋笙。芳树接云烟，孤台半接天。八公自来往，诗咏小山篇。一遂初衣心，逍遥无辙迹。时对南山云，悠然此俱寂。学士碧山隐，焚鱼问草堂。千载云龙会，为霖意不忘。白露湛千秋，枝头鸟声响。阳乌海上来，亭榭生秋爽。晚照挂松萝，岩居乐事多。丛林归鸟集，远寺暮钟和。楼阁悬青汉，乘风蹑斗墟。空中鸾鹤下，此地即仙居。灵源开宝洞，瑶草长阑干。一授刀圭诀，颜容驻渥丹。为问琼浆窟，何如太液长。临流倾玉碗，高枕傲羲皇。艺得芳园茗，采将谷雨时。樵青扫竹煮，一碗一篇诗。帝宠归农日，閒犁种秫田。但教多酿酒，乐圣且称贤。
西湖同蔡幼公马从甫冯咸甫作
作者：佘翔
朝代：明

湖天何渺渺，载酒镜中游。双塔凌云起，孤山抱日流。香生搴杜佩，歌动采莲舟。更爱忘机鸟，沧波任去留。
西湖春泛同屠纬真冯开之徐茂吴黄白仲钱叔达宋化卿许灵长分得风字
作者：佘翔
朝代：明

平湖晴日水浮空，载酒看花入镜中。城郭烟云开鹫岭，楼船箫鼓彻龙宫。花间列伎春争丽，柳外听莺词转工。别采湘君芳杜佩，夕阳归棹信微风。
西苑
作者：佘翔
朝代：明

御沟流水出宫迟，花落花开春不知。惟有梁间双燕子，看人楼上斗腰肢。涵碧亭台蔽夕晖，渚花汀草静相依。青鸾自是仙家鸟，只在瑶池水上飞。
西苑·其一
作者：佘翔
朝代：明

御沟流水出宫迟，花落花开春不知。惟有梁间双燕子，看人楼上斗腰肢。
西苑其二
作者：佘翔
朝代：明
体裁：七言绝句

涵碧亭台蔽夕晖，渚花汀草静相依。青鸾自是仙家鸟，只在瑶池水上飞。
见二毛作
作者：佘翔
朝代：明

生事惟高枕，萧然已二毛。山中歌扣角，花下醉持螯。身世穷何碍，风尘梦亦劳。但教无俗事，随意读离骚。
许由墓
作者：佘翔
朝代：明

平原四望草离离，箕颍风高见石碑。不是当年轻万乘，一坏千载有谁知。
访徐唯起绿玉斋喜陈伯孺僧如翰并至席上怀惟和
作者：佘翔
朝代：明

城隅开一径，曳杖到玄亭。山色窗中出，秋声竹里听。焚香参绣佛，解佩赠湘灵。不尽怀人意，寒云隐翠屏。
访朱在豫不值作此投之
作者：佘翔
朝代：明

云横海上日初斜，倚杖偏寻处士家。不识淮南秋色里，角巾何处醉黄花。
访汪仲嘉松明山中时有传余物化者相见愕然醉后宿肇林赋此
作者：佘翔
朝代：明

故人江左别，风雨十年多。蒿里空垂泪，蓬门且放歌。张灯如寤寐，把酒慰蹉跎。托宿僧僚近，往来步屧过。
访陈振狂不值
作者：佘翔
朝代：明

为爱幽栖客，停舟问草堂。片云移远树，孤雁带斜阳。招隐诗空咏，谈玄意不忘。柴门秋色里，何处采幽芳。
试剑石
作者：佘翔
朝代：明

剑术何年压九州，轻将磐石试吴钩。镯镂不赐䲭夷子，台上何因麋鹿游。
读余氏七贤传
作者：佘翔
朝代：明

七子高风足讨论，先朝并及紫阳门。但看虹井云塘色，吾道东南一派存。
读姚新宁苦竹记有感赋此为赠
作者：佘翔
朝代：明

我生何不辰，苦作乱离人。感君词更苦，读罢重酸辛。城池初搆难，衣冠尽涂炭。四顾纷戈矛，仓皇何所窜。君自越危城，无人问死生。形骸半摧折，豺虎复纵横。僵卧坑堑底，自分必死矣。全生仗素交，急难故如此。万死始归来，妻子一悲哀。旋复经刀锯，洒血遍蒿莱。残生空落魄，世路黄金薄。亲知反覆间，谁能重然诺。天意不可知，骨肉重相随。患难流离际，岂非玉汝时。神物不终弃，青云看立致。领牧到海涯，治行称独异。倭兵纵烽烟，士卒困戈鋋。临危一转战，孤城赖以全。君本名卿后，才名称八斗。何事数偏奇，所遇辄不偶。騄駬下盐车，驰骋果谁如。大鹏嗤斥鴳，天地鼓翼初。逢君话夙昔，悲喜动颜色。感激为斯词，词尽心脉脉。
读射阳湖稿赠杨肖韩
作者：佘翔
朝代：明

四杰推杨炯，新诗郢调孤。柳移彭泽县，花匝射阳湖。丹灶开仙令，沧洲老钓徒。骊龙衔片月，应识夜光珠。
读弇州集赠王元美先生
作者：佘翔
朝代：明

一卧沧江几度春，朝朝搦管气如神。辕门归去谁推毂，艺苑传来自斲轮。千里马蹄堪独老，九州龙性总难驯。玄经草就扬雄宅，载酒还容问字人。先朝一疏乞岩阿，再起中原竟若何。楚泽鱼龙骄白日，吴江风雨满青莎。翟公门静堪罗雀，逸少书成欲换鹅。何物千秋名不朽，寻常附骥一相过。秣陵佳丽帝王州，京兆奚为厌壮游。马曳吴门还匹练，弓藏范蠡合扁舟。荷衣楚楚湘累怨，雪调泠泠玉女愁。漫道出山称小草，弇中高卧是丹丘。中原诸子气争雄，君自纵横擅国工。燕市飞虹曾贯日，郢人灭垩已成风。宁论猿臂淹诸将，祗为蛾眉妒六宫。林下未须嗟偃蹇，江湖万里一冥鸿。
读弇州集赠王元美先生·其一
作者：佘翔
朝代：明

一卧沧江几度春，朝朝搦管气如神。辕门归去谁推毂，艺苑传来自斲轮。千里马蹄堪独老，九州龙性总难驯。玄经草就扬雄宅，载酒还容问字人。
读弇州集赠王元美先生其三
作者：佘翔
朝代：明
体裁：七言律诗

秣陵佳丽帝王州，京兆奚为厌壮游。马曳吴门还匹练，弓藏范蠡合扁舟。荷衣楚楚湘累怨，雪调泠泠玉女愁。漫道出山称小草，弇中高卧是丹丘。
读弇州集赠王元美先生其二
作者：佘翔
朝代：明
体裁：七言律诗

先朝一疏乞岩阿，再起中原竟若何。楚泽鱼龙骄白日，吴江风雨满青莎。翟公门静堪罗雀，逸少书成欲换鹅。何物千秋名不朽，寻常附骥一相过。
读弇州集赠王元美先生其四
作者：佘翔
朝代：明
体裁：七言律诗

中原诸子气争雄，君自纵横擅国工。燕市飞虹曾贯日，郢人灭垩已成风。宁论猿臂淹诸将，祗为蛾眉妒六宫。林下未须嗟偃蹇，江湖万里一冥鸿。
读方员外浮湘集赋赠
作者：佘翔
朝代：明

一代文章伯，风流汉子长。扁舟浮万里，高咏满三湘。游女捐琼佩，骚人制野裳。青云词赋色，千载并沧浪。不读西征赋，谁知大雅吟。衡山秋色壮，湘水暮云深。二女重华泪，孤臣众妒心。应知摇彩笔，山鬼啸空林。
读方员外浮湘集赋赠·其一
作者：佘翔
朝代：明

一代文章伯，风流汉子长。扁舟浮万里，高咏满三湘。游女捐琼佩，骚人制野裳。青云词赋色，千载并沧浪。
读方员外浮湘集赋赠其二
作者：佘翔
朝代：明
体裁：五言律诗

不读西征赋，谁知大雅吟。衡山秋色壮，湘水暮云深。二女重华泪，孤臣众妒心。应知摇彩笔，山鬼啸空林。
读王元美弇州集
作者：佘翔
朝代：明

游生落魄气偏粗，散发扁舟下五湖。一自文题元晏后，太冲名已重三都。
读黄亨夫万玉山房稿赋赠
作者：佘翔
朝代：明

曾谏长杨猎，翻为泽畔吟。幽兰搴作佩，流水咽鸣琴。天地飞扬态，山林偃蹇心。若非同调者，白雪几知音。
谒伏羲陵
作者：佘翔
朝代：明

中原万树带秋阴，陵寝苍茫一气深。龙驭杳然归太始，蓍丛犹发白云岑。
谒子陵祠
作者：佘翔
朝代：明

若有人兮山之曲，抚长松兮倚修竹。乐衡门兮栖迟，临清流兮卜筑。谢轩冕于当途兮，结隐沦于空谷。岂无九五之恋穷交兮，一举吾慕乎黄鹄。唯桐江之潺潺兮，逝昼夜其相续托。渔钓以终身兮安，所取天下之桎梏。瞻飞鸿之冥冥兮，听松风之谡谡。彼神龙之蟠九州兮，岂其与虾鲰而相徵逐。使凤凰可得而罗兮，又奚异鸡鹜之争饮啄。邈哉高风留此芳躅，上有许由之耳兮，下有严陵之足。酌雨露以为浆兮，燃日月以为烛。汉家宫殿草离离，七里依然烟水绿。
谒林和靖处士墓
作者：佘翔
朝代：明

停舟访林壑，猿鸟若为群。秋色西湖水，前朝处士坟。山含三竺雨，柳带六桥云。千古遗踪在，梅花梦见君。
谒禹庙
作者：佘翔
朝代：明

丹青留日月，辇道积莓苔。王气千秋尽，犹传玉帛来。
谢公墩同周文美张子明九日作
作者：佘翔
朝代：明

九日登高菊未花，衔杯共倚白云斜。豪华六代俱销歇，依旧青山属谢家。
谼中避暑仝郭次甫龙君善庄静甫汪仲淹潘景升刘季然分得侵字
作者：佘翔
朝代：明

仙源迷咫尺，暂卧白云深。阁对悬崖静，庭分灌木阴。松涛醒鹿梦，洞壑起龙吟。纵饮追河朔，都忘暑气侵。
象教精舍为孔阳宗作
作者：佘翔
朝代：明

金仙何日至西方，七宝林开古豫章。见说自焚三昧火，至今时现玉毫光。
象教精舍为孔阳宗侯作
作者：佘翔
朝代：明

斋心日日礼诸天，香满？檀护法筵。不独庄严窥妙相，空中舍利照金莲。
象教精舍为孔阳宗侯作
作者：佘翔
朝代：明
体裁：七言绝句

斋心日日礼诸天，香满�檀护法筵。不独庄严窥妙相，空中舍利照金莲。
豫章歌为豫章蔡伯华作
作者：佘翔
朝代：明

君不见豫章之材轮菌离奇阴百亩，不知开辟以来盘踞几千古。羊角长栖万里风，龙鳞惯作四时雨。鬼神呵护谁敢伤，公输离娄遇之失其斧。徂徕长松差可伦，区区拱把桐梓何足数。此物胡为播海崖，合宫清庙工无取。大材难用古云然，偃蹇于今若㟝嵝。君不见蔡泽相印捐一朝，轻肥何劳问唐举。又不见咸阳徬徨就五刑，李斯空羡仓中鼠。世事多如蒲柳姿，望秋先零归无所。我已自分老蓬蒿，汝博一官复龃龉。三山山下笑相逢，若为楚歌吾楚舞。五月闽南荔子丹，剥来其肉白如乳。把酒狂呼天地间，谁为夔龙谁为巢许，落落风尘吾与汝。吁嗟乎豫章大材樗不材，岂终与寻常草木同朽腐？
豫章歌为豫章蔡伯华作
作者：佘翔
朝代：明
体裁：古风

君不见豫章之材轮菌离奇阴百亩，不知开辟以来盘踞几千古。羊角长栖万里风，龙鳞惯作四时雨。鬼神呵护谁敢伤，公输离娄遇之失其斧。徂徕长松差可伦，区区拱把桐梓何足数。此物胡为播海崖，合宫清庙工无取。大材难用古云然，偃蹇于今若培嵝。君不见蔡泽相印捐一朝，轻肥何劳问唐举。又不见咸阳徬徨就五刑，李斯空羡仓中鼠。世事多如蒲柳姿，望秋先零归无所。我已自分老蓬蒿，汝博一官复龃龉。三山山下笑相逢，若为楚歌吾楚舞。五月闽南荔子丹，剥来其肉白如乳。把酒狂呼天地间，谁为夔龙谁为巢许，落落风尘吾与汝。吁嗟乎豫章大材樗不材，岂终与寻常草木同朽腐？
贞烈篇为林烈妇作
作者：佘翔
朝代：明

我昔遭寇乱，孤城嗟复隍。倭兵猛于虎，士女驱群羊。皎皎林家妇，引袂裂衷肠。玉颜分必死，尘土非我藏。烈气填胸臆，捐佩水中心。贼徒俱动魄，按剑赫相望。阴精彻河汉，白日天苍凉。人生驹过隙，含垢辱冠裳。岂不柔绕指，化此百炼刚。吁嗟柯氏女，风与江海长。芙蓉照秋水，岁岁含幽芳。
贺朱母寿诗
作者：佘翔
朝代：明

佳气集高堂，有萱匝金芝。萱分本忘忧，芝亦日华滋。春风方骀荡，青鸟来瑶池。眷言阿母寿，跪进九霞卮。珍羞罗芬芬，丝竹吹参差。婺彩射南斗，环佩光陆离。有凤衔瑞图，雍雍鸣阶墀。九苞花下舞，婆娑睹羽仪。乘春歌燕喜，既翕和埙篪。愿母寿九如，千秋以为期。
赋得东山屐
作者：佘翔
朝代：明

谢公高卧日，江左卜安危。偏纵登山屐，长吟在涧诗。烟霞随缓步，松竹结幽期。雅量谁能测，犹传折屐时。
赋得春深五凤城送方伯文之京
作者：佘翔
朝代：明

黄道躔霄汉，青阳逗帝畿。花明千树锦，日丽九重扉。葱郁萦丹阙，韶华媚紫薇。仙桃蒸瑞霭，御柳拂晴晖。燕入雕梁语，莺从绮阁飞。六龙争夭矫，五柞竞光辉。雨湿红将绽，烟浓绿渐肥。玉绳星欲滴，金掌露初晞。彤陛摇鸣佩，朝霞映彩衣。长杨誇浩荡，上苑庆芳菲。词藻推潘岳，才名重陆机。天颜瞻咫尺，鹓鹭沐音徽。
赋得桐江水寄许才甫
作者：佘翔
朝代：明

碧绿桐江水，羊裘隐在兹。滩声流日月，山色拥玻璃。林莽供樵爨，烟波理钓丝。君家欲洗耳，舍此更何之。
赋得紫阳洞
作者：佘翔
朝代：明

石洞俯崔嵬，龙蛇绣碧苔。五丁何日凿，二酉此中开。度索花仍发，浮丘鹤不回。胡麻如可饭，长啸入天台。
赋得荆山玉示王汝存
作者：佘翔
朝代：明

荆山一望气嶙峋，玉韫山中泣鬼神。莫怪陵阳当日泪，即今抱璞献何人。
赋得西极马送许灵长北上
作者：佘翔
朝代：明

宛马如龙贡汉家，方瞳紫焰应星华。追风不独骄千里，顾影居然错五花。塞上悲笳寒蓟月，回中飞檄乱胡沙。凭谁一扫烟尘净，龙种由来产渥洼。
赋得西枝室
作者：佘翔
朝代：明

少结茅庵曲水傍，斋心日夕礼空王。一枝分得菩提树，种得旃檀片片香。
赋得金沙水同袁履善作
作者：佘翔
朝代：明

一派分阿耨，寒潭九里沙。云蒸灵液煖，日动浏纹斜。丽水盘初地，恒河露觉花。欲将龙井去，支鼎试新茶。
赠何稚孝
作者：佘翔
朝代：明

南北风尘未可论，嗟君何事隐青门。閒居已厉东山操，薄谴还怀北阙恩。社结山中时佞佛，槎乘海上欲寻源。愁来偃蹇怜同调，拟向羊何倒绿樽。
赠冯季良
作者：佘翔
朝代：明

一谢侯门似客卿，志游翰墨懒逢迎。涉江采得芙蓉佩，赠尔临风度赤城。会稽东去不辞贫，为爱兰亭寄此身。笑问若耶溪上月，即今谁似浣纱人。燕市时时过酒徒，问余何事混江湖。于今供奉维摩室，不是冯家旧子都。东海黄郎气逼天，汉庭诏狱党人年。朔风吹堕燕山雪，藉尔晨昏进橐饘。谁字冯生曰季良，东瓯才子汉仙郎。漫疑身带青莲色，分得阿耨九品香。
赠冯季良·其一
作者：佘翔
朝代：明

一谢侯门似客卿，志游翰墨懒逢迎。涉江采得芙蓉佩，赠尔临风度赤城。
赠冯季良其三
作者：佘翔
朝代：明
体裁：七言绝句

燕市时时过酒徒，问余何事混江湖。于今供奉维摩室，不是冯家旧子都。
赠冯季良其二
作者：佘翔
朝代：明
体裁：七言绝句

会稽东去不辞贫，为爱兰亭寄此身。笑问若耶溪上月，即今谁似浣纱人。
赠冯季良其五
作者：佘翔
朝代：明
体裁：七言绝句

谁字冯生曰季良，东瓯才子汉仙郎。漫疑身带青莲色，分得阿耨九品香。
赠冯季良其四
作者：佘翔
朝代：明
体裁：七言绝句

东海黄郎气逼天，汉庭诏狱党人年。朔风吹堕燕山雪，藉尔晨昏进橐饘。
赠冯彝父
作者：佘翔
朝代：明

甬东有客擅才名，落落临邛一马卿。燕市未曾逢索骏，淮阳且自听啼莺。冯驩奇策空三窟，贺监清狂失四明。爱尔风流人似玉，几时献赋沐金茎。
赠刘大参
作者：佘翔
朝代：明

藩岳提封控上游，紫薇丰采冠神州。文垂海岳宗齐鲁，气合延津射斗牛。行省飞霜清列戟，严城明月赋登楼。圣朝侧席多南顾，国计还看借箸筹。
赠别吴文中
作者：佘翔
朝代：明

逍遥初谒武夷君，玉女峰头弄白云。归去扁舟图九曲，幔亭仙乐夜深闻。南国山川似洛中，官桥截海驾长虹。蛎螃正美新荔熟，系马垆头醉晚枫。黄花采采报重阳，人在天涯忆帝乡。貌得西方金粟影，大江东去泛慈航。吴郎归骑入长干，窈窕佳人咏合欢。若问荔枝何所似，胭脂香染水晶寒。
赠别吴文中·其一
作者：佘翔
朝代：明

逍遥初谒武夷君，玉女峰头弄白云。归去扁舟图九曲，幔亭仙乐夜深闻。
赠别吴文中其三
作者：佘翔
朝代：明
体裁：七言绝句

黄花采采报重阳，人在天涯忆帝乡。貌得西方金粟影，大江东去泛慈航。
赠别吴文中其二
作者：佘翔
朝代：明
体裁：七言绝句

南国山川似洛中，官桥截海驾长虹。蛎螃正美新荔熟，系马垆头醉晚枫。
赠别吴文中其四
作者：佘翔
朝代：明
体裁：七言绝句

吴郎归骑入长干，窈窕佳人咏合欢。若问荔枝何所似，胭脂香染水晶寒。
赠别陈本容
作者：佘翔
朝代：明

东风乍转柳条新，尔去重扬蓟北尘。击筑若逢屠狗者，酒中谁是和歌人。陈遵结侠起高名，尺牍题来慰友生。不比当年惊座者，风流到处动公卿。囊里惟藏鸟篆文，江湖谁不识夫君。北游燕赵南吴楚，奇字偏劳问子云。笔阵相传自永和，右军书法更谁过。黄庭写赠清狂客，不为山阴换白鹅。沽来浊酒意如何，半醉当筵一放歌。江上千条彭泽柳，不知曾似客愁多。桃花美酒醉名姬，裘马长安二月时。妻子鹿门归自好，天涯风雨莫教迟。
赠别陈本容·其一
作者：佘翔
朝代：明

东风乍转柳条新，尔去重扬蓟北尘。击筑若逢屠狗者，酒中谁是和歌人。
赠别陈本容其三
作者：佘翔
朝代：明
体裁：七言绝句

囊里惟藏鸟篆文，江湖谁不识夫君。北游燕赵南吴楚，奇字偏劳问子云。
赠别陈本容其二
作者：佘翔
朝代：明
体裁：七言绝句

陈遵结侠起高名，尺牍题来慰友生。不比当年惊座者，风流到处动公卿。
赠别陈本容其五
作者：佘翔
朝代：明
体裁：七言绝句

沽来浊酒意如何，半醉当筵一放歌。江上千条彭泽柳，不知曾似客愁多。
赠别陈本容其六
作者：佘翔
朝代：明
体裁：七言绝句

桃花美酒醉名姬，裘马长安二月时。妻子鹿门归自好，天涯风雨莫教迟。
赠别陈本容其四
作者：佘翔
朝代：明
体裁：七言绝句

笔阵相传自永和，右军书法更谁过。黄庭写赠清狂客，不为山阴换白鹅。
赠别驾陈观甫之金陵
作者：佘翔
朝代：明

别驾陈公性喜酒，结交佘生良不偶。南粤相逢情更亲，时时釂我以大斗。鸿鹄胡为困网罗，功高不赏谤偏多。北走长安列冤状，功名毕竟悲蹉跎。归去温陵混鹿豕，万事悠悠长掩耳。草衣自分乐忘忧，蔬食安知怨没齿。年来采药驻红颜，杖藜往往遍名山。予亦寻真随所适，扁舟共泛武夷湾。明朝踪迹分吴楚，担簦蹑屩俱逆旅。沽来浊酒且为欢，后会不知复何所。金陵佳丽帝王州，燕子凤皇足胜游。白云一片三山下，万里长江九派流。别驾红颜还采药，翩翩骑著扬州鹤。丹成白日上青天，肯令狂生长寂寞。
赠医士
作者：佘翔
朝代：明

城市无营一草庐，山中采药度居诸。若非仙术窥鸿宝，门外何多长者车。岂必桃源远避秦，市廛何处不藏身。悬壶别有无穷思，欲种杏林万树春。
赠医士·其一
作者：佘翔
朝代：明

城市无营一草庐，山中采药度居诸。若非仙术窥鸿宝，门外何多长者车。
赠医士其二
作者：佘翔
朝代：明
体裁：七言绝句

岂必桃源远避秦，市廛何处不藏身。悬壶别有无穷思，欲种杏林万树春。
赠吴应祈
作者：佘翔
朝代：明

囊里多藏汲冢文，有时独运郢人斤。但看赑负千秋色，奇字何劳问子云。吴楚名山快遍游，瑶华何处不雕锼。狂来欲借成风手，勒牍仙人十二楼。
赠吴应祈·其一
作者：佘翔
朝代：明

囊里多藏汲冢文，有时独运郢人斤。但看赑负千秋色，奇字何劳问子云。
赠吴应祈其二
作者：佘翔
朝代：明
体裁：七言绝句

吴楚名山快遍游，瑶华何处不雕锼。狂来欲借成风手，勒牍仙人十二楼。
赠周服卿花竹图
作者：佘翔
朝代：明

兴来濡墨据胡床，花竹丛生百和香。若使临妆窥彩笔，乔家能不妒周郎。
赠唐美承明府
作者：佘翔
朝代：明

列宿清光映翠华，人从海上泛孤槎。辞来栗里篱边菊，看过河阳雪里花。万里桥通题柱客，五紽丝咏采桑家。自怜白发愁难变，欲问仙人勾漏砂。
赠夏陈州以道
作者：佘翔
朝代：明

使君五马领专城，卧治淮阳更有声。郡阁三年看下凤，幨帷千里听迁莺。峥嵘色并衡山壮，浩荡波函梦泽清。尊酒相倾怜此日，孤鸿南去倍含情。
赠子鲁金中丞
作者：佘翔
朝代：明

东南王气郁如云，万里雄才独见君。节钺光悬金鹊印，楼船声震水犀军。星罗霄汉勾陈色，风动华夷露布文。城郭吹笳清瘴疠，辕门建纛播氤氲。三章频按豺狼吏，片刺偏容鹿豕群。下士时时勤吐握，行歌处处乐耕耘。玉衡一代工摛藻，铜柱千秋重勒勋。自曳长裾趋幕府，草茅何幸沐馀芬。
赠少司寇詹尔钦
作者：佘翔
朝代：明

落魄南来混客星，欲瞻卿月谒阶庭。批鳞殿上传封事，执法朝中纪御屏。谢傅东山营别墅，扬雄西蜀著玄经。即今霄汉虚台鼎，海上颙颙望典型。
赠居易叔
作者：佘翔
朝代：明

可是吾家旧阿湛，风流亦自见崎嵚。新诗似锦惊人嫩，浊酒如渑酌客深。花外薰风吹度曲，竹间明月照开襟。年来小阮疏慵甚，徙倚相看爱入林。
赠居易叔
作者：佘翔
朝代：明

木兰流水绕江村，旭日东升望海门。积气有时餐沆瀣，通津何处涉昆崙。一庭花萼春相媚，四壁图书细讨论。最是承欢凭戏綵，南溟初化北溟鲲。
赠屠纬真
作者：佘翔
朝代：明

何年辞建礼，天地老黄冠。书著藏名岳，家贫服大丹。西湖双桂棹，东海一渔竿。回首长安日，浮云梦里看。
赠屠长卿
作者：佘翔
朝代：明

建章朝罢下彤墀，柱笏东曹日赋诗。结客已倾燕市侠，为郎还草汉宫仪。佩纫澧芷湘灵妒，珠握骊龙海若悲。莫是仙才多玩世，陆沉金马有谁知。
赠巫维祯太学
作者：佘翔
朝代：明

群峰矗矗水粼粼，南国长怀席上珍。中垒说堪雠虎观，司空佩已合龙津。书摊沧海来千里，曲奏阳春和几人。不是高斋频下榻，鬓毛偏厌雪花新。
赠徐方伯子与
作者：佘翔
朝代：明

青萝别馆播清芬，当代才名属使君。贯日虹飞燕市筑，运风垩灭郢人斤。豫章榻满西山月，彭蠡风摇北渚云。不是寻常来问字，桓谭欲识草玄文。
赠无著上人
作者：佘翔
朝代：明

为爱名山入武夷，浮云缥缈更何之。五台山下栖禅处，种得菩提树一枝。
赠朱开府
作者：佘翔
朝代：明

三山控闽服，崔嵬开柏府。懋德重保釐，为宪资文武。惟公应名世，建牙莅兹土。灵秀浚滇中，羽仪振畿辅。寅亮踵毕公，休声迈吉甫。分陕嘉惠翔，巍然握绣斧。凤凰毛羽奇，松柏坚贞峙。秉性既清高，摧挫何能倚。岳伯非不荣，弃之若敝屣。劲节耸朝绅，令闻裨国是。简在出帝心，家食不遑起。王道固荡平，得兴君子理。貔貅肃千队，风云阵八方。鲸鲲息吹浪，一望通扶桑。神武沛瀚渤，经略毖封疆。既已廑未雨，兼之危复隍。千村屏狐鼠，八郡屹金汤。铙歌与壤吹，洋洋达建章。兰台昼馀暇，艺苑托深心。撷英朝华圃，摭实夕秀林。式庐礼段木，草檄资陈琳。淩烟勒洪阀，雄风披素襟。垂老沐德化，况仰龙门深。愧无山水奏，延赏和知音。
赠朱开府·其一
作者：佘翔
朝代：明

三山控闽服，崔嵬开柏府。懋德重保釐，为宪资文武。惟公应名世，建牙莅兹土。灵秀浚滇中，羽仪振畿辅。寅亮踵毕公，休声迈吉甫。分陕嘉惠翔，巍然握绣斧。
赠朱开府·其三
作者：佘翔
朝代：明

貔貅肃千队，风云阵八方。鲸鲲息吹浪，一望通扶桑。神武沛瀚渤，经略毖封疆。既已廑未雨，兼之危复隍。千村屏狐鼠，八郡屹金汤。铙歌与壤吹，洋洋达建章。
赠朱开府·其二
作者：佘翔
朝代：明

凤凰毛羽奇，松柏坚贞峙。秉性既清高，摧挫何能倚。岳伯非不荣，弃之若敝屣。劲节耸朝绅，令闻裨国是。简在出帝心，家食不遑起。王道固荡平，得兴君子理。
赠朱开府·其四
作者：佘翔
朝代：明

兰台昼馀暇，艺苑托深心。撷英朝华圃，摭实夕秀林。式庐礼段木，草檄资陈琳。淩烟勒洪阀，雄风披素襟。垂老沐德化，况仰龙门深。愧无山水奏，延赏和知音。
赠杜使君
作者：佘翔
朝代：明

元凯声华天下闻，东南转饷借夫君。五花曾拥荆州节，千里犹传渤海文。迹混风尘称吏隐，名随霄汉出人群。圣明召对还今日，坐见芝泥下紫云。
赠杨素虚
作者：佘翔
朝代：明

谁为湘累费苦吟，楚人高谊比南金。即今不尽忠魂泪，犹是当年请死心。
赠松溪昌明府
作者：佘翔
朝代：明
体裁：五言律诗

灌坛行雨令，千载复南州。制锦花为县，鸣琴月满楼。双溪分曲水，五柳系仙舟。我有湛卢兴，何时挟蒯缑。
赠松溪昌明府
作者：佘翔
朝代：明

灌坛行雨令，千载复南州。制锦花为县，鸣琴月满楼。双溪分曲水，五柳繫仙舟。我有湛卢兴，何时挟蒯缑。
赠林敷毅
作者：佘翔
朝代：明

何人意气薄青云，公子翩翩独有君。客到高斋频下榻，一尊风雨细论文。楚楚声华动五陵，清标直似玉壶冰。交游不少纵横客，最爱风流御李膺。
赠林敷毅·其一
作者：佘翔
朝代：明

何人意气薄青云，公子翩翩独有君。客到高斋频下榻，一尊风雨细论文。
赠林敷毅·其二
作者：佘翔
朝代：明

楚楚声华动五陵，清标直似玉壶冰。交游不少纵横客，最爱风流御李膺。
赠林晋伯
作者：佘翔
朝代：明

才子风流汉长卿，凌云谁荐子虚名。池边搦管题春草，花下衔杯听早莺。千里霜蹄骄历块，六宫粉黛避倾城。穿杨梨岭君家事，伯仲东山更有声。
赠林洁甫
作者：佘翔
朝代：明

公子轻裘若不胜，承家岂沗大中丞。但看十日平原饮，意气粗豪压五陵。
赠林贞济
作者：佘翔
朝代：明

词藻翩翩思不群，五陵年少几如君。开函长拂青萍剑，搦管还题白练裙。汗漫图书探海岳，纵横鞭弭叱风云。相逢况是黄花候，斗酒宁辞醉夕曛。
赠柯四
作者：佘翔
朝代：明

东山多秀色，之子擅其英。世业工文史，时名并弟兄。高台怀索骏，灌木听求莺。四壁凌云气，三冬映雪情。有时然太乙，何日谪长庚。渐展垂天翼，还传掷地声。谈应高碣石，价已重连城。岁月嗟投笔，风尘笑请缨。腰间双剑在，赠尔驾长鲸。
赠欧桢伯
作者：佘翔
朝代：明

罗浮石室采幽芳，吏隐何年入帝乡。六馆传经秦博士，两都作赋汉仙郎。干将剑在寒牛斗，建业台孤下凤凰。不识周南留滞者，几回起草奏明光。十年欧冶梦中豪，剑气今看北斗高。合浦双珠探照乘，曲江一赋壮观涛。燕台索骏元千里，汉署含香已二毛。多少风尘沦落者，谁携绿绮向君操。
赠欧桢伯·其一
作者：佘翔
朝代：明

罗浮石室采幽芳，吏隐何年入帝乡。六馆传经秦博士，两都作赋汉仙郎。干将剑在寒牛斗，建业台孤下凤凰。不识周南留滞者，几回起草奏明光。
赠欧桢伯其二
作者：佘翔
朝代：明
体裁：七言律诗

十年欧冶梦中豪，剑气今看北斗高。合浦双珠探照乘，曲江一赋壮观涛。燕台索骏元千里，汉署含香已二毛。多少风尘沦落者，谁携绿绮向君操。
赠江侍御
作者：佘翔
朝代：明

疏乞归来隐薜萝，五花曾忆旧鸣珂。山林自爱羊求在，京路焉知绛灌多。桂树秋寒香缥缈，云门月净影嵯峨。？知千里登龙日，车马萧然任可罗。
赠江侍御
作者：佘翔
朝代：明
体裁：七言律诗

疏乞归来隐薜萝，五花曾忆旧鸣珂。山林自爱羊求在，京路焉知绛灌多。桂树秋寒香缥缈，云门月净影嵯峨。�知千里登龙日，车马萧然任可罗。
赠汪鲁狂
作者：佘翔
朝代：明

仙人跨鹤下黄山，曳杖逍遥天地间。曾采三花栖少室，即今白发驻红颜。
赠汪鲁狂
作者：佘翔
朝代：明

桃花潭上旧汪伦，汴上相看冬复春。赠我琅玕长七尺，持归东海一垂纶。遨游南北访仙踪，老去还乘白岳龙。莫讶荷衣香不散，三姑亲赠玉芙蓉。与君分手秣陵城，杯酒梁园感慨生。家住夷门人自老，有谁虚左过侯嬴。
赠汪鲁狂·其一
作者：佘翔
朝代：明

桃花潭上旧汪伦，汴上相看冬复春。赠我琅玕长七尺，持归东海一垂纶。
赠汪鲁狂其三
作者：佘翔
朝代：明
体裁：七言绝句

与君分手秣陵城，杯酒梁园感慨生。家住夷门人自老，有谁虚左过侯嬴。
赠汪鲁狂其二
作者：佘翔
朝代：明
体裁：七言绝句

遨游南北访仙踪，老去还乘白岳龙。莫讶荷衣香不散，三姑亲赠玉芙蓉。
赠熊生
作者：佘翔
朝代：明

雕虫篆刻鬼神惊，混迹何年隐姓名。不是司空称博物，谁知龙剑在丰城。金薤琳琅片片裁，逢君初出楚江隈。狂夫自分诗名薄，藉尔风斤运九垓。
赠熊生·其一
作者：佘翔
朝代：明

雕虫篆刻鬼神惊，混迹何年隐姓名。不是司空称博物，谁知龙剑在丰城。
赠熊生其二
作者：佘翔
朝代：明
体裁：七言绝句

金薤琳琅片片裁，逢君初出楚江隈。狂夫自分诗名薄，藉尔风斤运九垓。
赠王弇州先生
作者：佘翔
朝代：明

一代文章擅国工，弇州四部古谁同。自从授得刀圭诀，名在丹台玉籍中。星罗北斗照乾坤，七子先朝集蓟门。独拥金仙朝五岳，至今谁不让昆崙。词赋流传遍九垓，嵚崎历落见仙才。若非长史人间住，沧海谁看水一杯。斋心日礼上清家，王母书传萼绿华。欲拜下风称弟子，鍊成勾漏旧丹砂。诏起西曹法从班，殷勤累疏乞东山。谢公总系苍生望，？得明时但闭关。丝纶日下九重频，耆德三朝重老臣。若学五湖游不返，汉家谁复画麒麟。神如秋水映芙蓉，懒著朝衣听晓钟。笑问仙风谁得似，茅家兄弟跨双龙。
赠王弇州先生·其一
作者：佘翔
朝代：明

一代文章擅国工，弇州四部古谁同。自从授得刀圭诀，名在丹台玉籍中。
赠王弇州先生·其五
作者：佘翔
朝代：明

诏起西曹法从班，殷勤累疏乞东山。谢公总系苍生望，？得明时但闭关。
赠王弇州先生其七
作者：佘翔
朝代：明
体裁：七言绝句

神如秋水映芙蓉，懒著朝衣听晓钟。笑问仙风谁得似，茅家兄弟跨双龙。
赠王弇州先生其三
作者：佘翔
朝代：明
体裁：七言绝句

词赋流传遍九垓，嵚崎历落见仙才。若非长史人间住，沧海谁看水一杯。
赠王弇州先生其二
作者：佘翔
朝代：明
体裁：七言绝句

星罗北斗照乾坤，七子先朝集蓟门。独拥金仙朝五岳，至今谁不让昆崙。
赠王弇州先生其五
作者：佘翔
朝代：明
体裁：七言绝句

诏起西曹法从班，殷勤累疏乞东山。谢公总系苍生望，�得明时但闭关。
赠王弇州先生其六
作者：佘翔
朝代：明
体裁：七言绝句

丝纶日下九重频，耆德三朝重老臣。若学五湖游不返，汉家谁复画麒麟。
赠王弇州先生其四
作者：佘翔
朝代：明
体裁：七言绝句

斋心日礼上清家，王母书传萼绿华。欲拜下风称弟子，鍊成勾漏旧丹砂。
赠王汝存
作者：佘翔
朝代：明

意气看君跌宕多，相逢且莫叹蹉跎。山阴兴剧还看竹，池上书成几换鹅。作赋才名工白雪，开尊风雨醉青萝。蹇予亦是疏狂者，把臂何妨共啸歌。
赠王百谷
作者：佘翔
朝代：明

嗟君早岁擅词场，偃蹇于今鬓有霜。才子云间高二陆，名家江左让诸王。山含秋色丹枫老，水绕城隅匹练长。不识东南文物地，风流谁复得卿狂。
赠稽司理
作者：佘翔
朝代：明

建安别去动经年，此日重逢皎若仙。法署有星悬水镜，官衙无讼挂蒲鞭。苏门访道疑中散，荆土登楼愧仲宣。指日循良膺召对，趋朝咫尺奏钧天。
赠章少府
作者：佘翔
朝代：明

豫章需上国，一命佐鸣琴。舄借双凫影，庭分五柳阴。贤劳推骥足，抚字见鸾心。自是神仙尉，莺声啭上林。
赠胡安成
作者：佘翔
朝代：明

金薤纵横见国工，谁云篆刻总雕虫。但看一片昆吾铁，切得刀圭吐白虹。
赠胡广文
作者：佘翔
朝代：明

才名高海国，振铎向闽天。桃李沾春雨，鱼龙破晓烟。传经垂绛帐，对客坐青毡。独有凌云气，时悬北斗边。
赠袁伯益
作者：佘翔
朝代：明

天地犹橐籥，人民原野鹿。叔季日以漓，浑沌日以凿。常道希无为，见素抱其朴。至人剖玄门，游心洞枢轴。烹鲜悟綦理，江海王百谷。好静民自正，簿书无留牍。从容著作林，六艺芳润漱。缅想古时人，雅志慕黄鹄。况乃柴桑翁，物外标芳躅。千载谁知音，独为伤沉陆。负材当明时，聊以见夙昔。下士复高风，三握劳一沐。既赓菁莪章，亦唱阳春曲。以兹气味薰，兰？同馨馥。怀刺遥相投，喜被清风穆。挥麈吐玄言，虚来实吾腹。南山归旧庐，北阙乘华毂。愿保千秋名，矫首扶桑旭。
赠袁伯益
作者：佘翔
朝代：明
体裁：古风

天地犹橐籥，人民原野鹿。叔季日以漓，浑沌日以凿。常道希无为，见素抱其朴。至人剖玄门，游心洞枢轴。烹鲜悟綦理，江海王百谷。好静民自正，簿书无留牍。从容著作林，六艺芳润漱。缅想古时人，雅志慕黄鹄。况乃柴桑翁，物外标芳躅。千载谁知音，独为伤沉陆。负材当明时，聊以见夙昔。下士复高风，三握劳一沐。既赓菁莪章，亦唱阳春曲。以兹气味薰，兰�同馨馥。怀刺遥相投，喜被清风穆。挥麈吐玄言，虚来实吾腹。南山归旧庐，北阙乘华毂。愿保千秋名，矫首扶桑旭。
赠袁景从
作者：佘翔
朝代：明

袁生禀异姿，偃蹇尚藜藿。白凤梦常悬，青云名自薄。悠悠海上鸥，矫矫空中鹤。为报草玄人，吾今亦寂寞。
赠谭仲儆
作者：佘翔
朝代：明

仙凫曾向七闽分，愁满衡阳卧白云。今日夷门称吏隐，不知谁是信陵君。衡山历历秀芙蓉，紫盖云中未可从。见说藏书千古在，因君直欲跨飞龙。风流傲吏有仙才，七泽惟看水一杯。迁谪无劳悲偃蹇，游梁且上孝王台。邂逅同歌行路难，一尊湖海罄交欢。劝君莫拟三闾赋，今日无人似子兰。
赠谭仲儆·其一
作者：佘翔
朝代：明

仙凫曾向七闽分，愁满衡阳卧白云。今日夷门称吏隐，不知谁是信陵君。
赠谭仲儆其三
作者：佘翔
朝代：明
体裁：七言绝句

风流傲吏有仙才，七泽惟看水一杯。迁谪无劳悲偃蹇，游梁且上孝王台。
赠谭仲儆其二
作者：佘翔
朝代：明
体裁：七言绝句

衡山历历秀芙蓉，紫盖云中未可从。见说藏书千古在，因君直欲跨飞龙。
赠谭仲儆其四
作者：佘翔
朝代：明
体裁：七言绝句

邂逅同歌行路难，一尊湖海罄交欢。劝君莫拟三闾赋，今日无人似子兰。
赠赵子明
作者：佘翔
朝代：明

宛丘有佳士，夙抱希世珍。连城称赵璧，明月产西秦。精光射长虹，呵护多鬼神。奈何早不售，掩泣徒悲辛。鱼目翻见赏，燕石混其真。连城与明月，沉埋气未伸。郁勃陈蔡间，至宝难终湮。会当献天府，临朝设九宾。君其重自爱，毋惭抱璞人。
赠车子仁
作者：佘翔
朝代：明

一从露冕晋安城，共羡雄才出楚荆。下凤已徵循吏绩，悬鱼不减古人清。双龙入夜星争丽，五马行春雪有声。愧我老非徐孺子，豫章一榻独含情。